Innledning

Bystyret ønsker å tilrettelegge for en grundig og gjennomtenkt prosess når kommunens kompetente organer fatter vedtak om bruk av konkurranse, og derved bidra til at kommunens tjenesteproduksjon blir mest mulig kostnadseffektiv og kvalitetsriktig. Dette gjelder uansett om denne fysisk utføres av kommunale eller eksterne aktører. En viktig del av en riktig gjennomført prosess er å definere kvalitetskriterier og kontrollerbare mål for tjenesten i forkant av konkurransen.

Erfaringer fra våre naboland viser at bruk av konkurranse i seg selv ikke er nøkkelen til bedre ressursutnyttelse, men at det er hvordan denne prosessen blir gjennomført som er utslagsgivende. Konkrete eksempler viser hvordan dårlig forarbeid og oppfølging i ettertid kan føre til at det ikke oppnås noen gevinster. Det er også dokumentert at det ved en god og gjennomtenkt prosess kan oppnås tildels betydelige kostnads- og kvalitetsgevinster.
Kommunens arbeid med bruk av konkurranse skal være forutsigbart og konsekvent og skal bygge på følgende prinsipper i henhold til Bystyremelding 1/98 som ble vedtatt av bystyret 21.10.1998:

· Kommunen beholder ansvaret for tjenestene. 

· Kompetansen skal økes for å kunne håndtere konkurransen, både som bestiller og utfører. 

· Det skal stilles klare og målbare kvalitetskrav til tjenestene.

· Det skal alltid vurderes å fremsette internt bud. 

· Deltagere i konkurransen skal likebehandles. 

· Det skal gis bred og god informasjon til alle berørte parter. 

· Aktiv medvirkning og bruk av ansattes kompetanse.

· Resultater skal evalueres. 

· Kommunen må ikke gjøre seg avhengig av private monopoler der det er mulig å unngå. 

· Bruk av konkurranse skal følge en felles fremgangsmåte, men virkemidlene i konkurransen kan skifte fra område til område. 

· Kommunalt ansatte vil etter virksomhetsoverdragelse bli tilbudt en tidsbegrenset fortrinnsrett til ansettelse i kommunen.

· Ordninger for kontroll, oppfølging og klagemuligheter, samt sanksjonsmuligheter for mislighold må utvikles

Formålet med bruk av konkurranse er å nå de politiske mål for tjenestetilbudet til beste for brukerne og på en mest mulig kostnadseffektiv måte. Bystyremelding 1/98 ønsker å presisere at hensikten med bruk av konkurranse verken er å redusere kommunens ansvar eller å overføre oppgaver til private virksomheter i seg selv. Kommunens ansvar for tjenestenes omfang og kvalitet skal ikke endres. Kommunen skal fortsatt ha ansvar for finansieringen av tjenestene og for å gjennomføre tilstrekkelig kontroll med virksomhetene. Økt kommunal fokus på kvalitet og kontroll gir også større fleksibilitet og rom for justering av tilbudet underveis.
For å sikre en grundig og kvalitativ god gjennomføring av konkurranseprosesser legges det opp til at der det tas beslutning om å arbeide videre med konkurranse, benyttes en felles fremgangsmåte for arbeidet i følgende fem hovedfaser:

· Initieringsfasen

· Situasjonsbeskrivelsen

· Modellvalg og videre prosess

· Gjennomføringsfasen

· Driftsfasen

Deler av kommunens tjenestekjøp fra private tjenesteytere foregår i dag uten bruk av anskaffelsesreglementet, og er følgelig heller ikke basert på konkurranse.

Kommunen vil gradvis ta i bruk konkurranse også for disse tjenestene etter de samme hovedlinjer som beskrevet foran. Kommunen må imidlertid i det videre arbeid måtte ta hensyn til de ulike rettslige bindinger som foreligger, blant annet gjennom historiske avtaler. 

For å skaffe oversikt, sikre erfaringsutveksling og kompetanseutvikling, vil byrådsavdeling for finans koordinere prosessene.

Skille mellom konkurranseutsetting og privatisering

Ved privatisering overføres både finansieringen av tjenesten og ansvaret for tjenesten og utførelsen av denne til private aktører. Dette fører til en avvikling av det offentlige ansvaret for en bestemt oppgave eller virksomhet. 

Ved konkurranseutsetting be-holder kommunen ansvaret for  finansiering av tjenesten, samt myndighet og ansvaret overfor brukeren. Det er kun utførelsen av selve tjenesten som settes ut i  konkurranse.

Konkurranseutsetting befinner seg mellom tradisjonell offentlig drift og rent private tilbud. Det er viktig å benytte riktige begreper i  denne sammenhengen for å unngå misforståelser. Bystyremelding 1/98 uttrykker også eksplisitt at det ikke er et mål i seg selv at private aktører skal overta offentlig virksomhet. Det er effektiviseringsgevinsten gjennom bedre ressurs-utnyttelse som er målet for å sette ut offentlige oppgaver i konkurranse, samt å få et korrektiv til kommunens egenproduksjon.

I årene fremover står Oslo overfor velferdsoppgaver som må løses innenfor en begrenset ressurstilgang. Samtidig stilles det økende krav til tilgjengelighet, valgfrihet, servicenivå og andre sider ved tjenestenes kvalitet.

Begrepsavklaring

Det er viktig at begrepene blir forstått likt og i den videre fremstillingen vil følgende terminologiforståelse legges til grunn for enkelte nøkkelbegreper. Begrepene er i henhold til definisjoner benyttet i blant annet lov og forslag til ny lov om offentlige anskaffelser med forskrifter.

Bruk av konkurranse

Kommunen åpner for konkurranse om drift av tjenesteproduksjon som kommunen har ansvaret for. Kommunen har fremdeles ansvar for omfang, kvalitet og pris på tjenesten, samt ansvaret overfor brukeren. Deltagerne konkurrerer på like vilkår om å utføre tjenesten innenfor de rammer som Oslo kommune setter.

Privatisering

Ved privatisering overføres (f.eks. ved salg) både tjenesten og ansvaret for den til private. Dette medfører en avvikling av det kommunale ansvaret for en bestemt tjeneste. Private har da både eierrollen og leverandørrollen. Både drifts- og arbeidsgiveransvaret overføres til det private selskapet.

Myndighetsutøvelse

Forvaltning av myndighet tildelt i lov eller forskrift. Myndighetsutøvelsen kan ikke delegeres ut av kommunen og klageadgangen følger det ordinære, nåværende system.

Kompetent organ

Det organ som i det enkelte tilfelle, i henhold til den alminnelige fullmaktsstruktur, er tillagt myndighet til å ta en avgjørelse i den konkrete saken.
Åpen og begrenset konkurranse uten forhandling (anbud)

Med åpen og begrenset konkurranse uten forhandling menes i denne forbindelse et formelt tilbud etter bestemte prosedyrer og som ikke er gjenstand for forhandlinger.

Forhandlet konkurranse (tilbud)

Med forhandlet konkurranse menes løfte om å levere som spesifisert hvis det bestilles som spesifisert. Drøfting for konkludering av utførelse, priser, betingelser etc.

Den beste tjenesteutøver velges utfra konkrete forhandlinger.

Egenregi

Egenregibegrepet omfatter ytelser som utføres av kommunen med egne ansatte med det formål å dekke organisasjonens eget behov.

Intern bud

En enhet i kommunen legger inn intern bud i konkurransen og likebehandles med andre budgivere. Som en del av rammebetingelsene ved interne bud ligger til grunn at det ved utforming av kunngjøring og kravspesifikasjon skjer uten medvirkning fra ansatte i enheten som opererer som budgiver. Den budgivende del av virksomheten kan heller ikke delta i vurdering av eksterne bud eller i evalueringen og oppfølgingen.

Kostnadsmåling 

Systematisert bruk av kostnadsdata, innkjøpsmåling, måling av effektiviseringstiltak,

herunder konkurranseprosesser og kostnadsbesparelser.

Kvalitet

Helheten av egenskaper en tjeneste har og som vedrører dens evne til å tilfredsstille uttalte behov og underforståtte behov hos kjøperen og hos brukeren. En god kvalitet er avhengig av riktig kravspesifisering og evaluerbare/oppfølgbare mål i kontrakten. Videre er det nødvendig å kreve kvalitetssikringssystemer og etablere gode kontrollrutiner som følges opp jevnlig da kommunen fortsatt har ansvaret for tjenesten overfor brukerne

Kvalitetssikring

Alle planlagte og systematiske aktiviteter som er iverksatt som en del av kvalitetssystemet og påvist som nødvendige for å skaffe tilstrekkelig tiltro til at en enhet vil oppfylle kravene til kvalitet. 

Kommunens tjenesteproduksjon

Oslo kommunes tjenesteproduksjon er svært sammensatt. Den består av rene kommunale tjenesteprodusenter, av private tjenesteprodusenter og halvkommunale virksomheter med ulike selskapsformer. Følgende figur gir en oversikt over tjenesteproduksjonen i Oslo:

Konkurranseutsetting  og kjøp av tjenester er ikke nytt for Oslo kommune. Virksomheter innenfor samferdsel, renovasjon og teknisk sektor har erfaring fra dette. Kommunen skal i utgangspunktet vurdere all tjenesteproduksjon mht konkurranseutsetting. Det er kun myndighetsoppgaver, primærtjenestene ved sykehusene og det pedagogiske arbeidet ved skolene som er unntatt konkurranseutsetting.

Oslo kommune driver også med direkte anskaffelser innenfor ulike områder. Som eksempler innenfor helse- og omsorgssektoren kan nevnes 40% av sykehjemmene som drives av frivillige organisasjoner, private stiftelser og menigheter. Kommunen kjøper 50% av behandlingsplassene og tjenestene innenfor rusomsorgen av ulike private aktører. Dette er også tjenester som på sikt skal konkurranseutsettes. Videre kjøper kommunen ulike sykehustjenester både innenfor behandling, røntgen, renhold, kantinedrift og laboratorie-områdene.

Kommunens tjenesteproduksjon er således svært sammensatt og kjøpes i dag som direkte forhandlede og utforhandlede kjøp, samt i konkurranse. Det forutsettes at Bystyremeldingens prinsipper og kommunens nye regelverk for anskaffelser følges ved gjennomføring av konkurranseprosesser. Reglementet tydeliggjør at alle tjenestekjøp skal sees på som anskaffelser og dermed følge kommunens modell for anskaffelser, samt det vedtatte anskaffelsesreglementet. 

Sammenhengen mellom konkurranseutsetting og kommunens modell for anskaffelser kan fremstilles i følgende modell:

Når forberedelsene til konkurranse og de organisatoriske tilpasningene er gjennomført vil den resterende del av konkurranseutsettingen følge den eksisterende modell for anskaffelser i Oslo kommune. [image: image13.wmf]OSLO

En grunnleggende forutsetning for denne fasen finner vi i bystyrets vedtak av 21.10.98 hvor bystyremeldingen om konkurranse og kvalitet ble vedtatt. Bystyret har vedtatt at konkurranseutsetting skal være hovedregel og unntak begrunnes. Bystyremeldingen uttrykker videre at følgende oppgaver skal være unntatt konkurranse:

· Myndighetsoppgaver, herunder:

· Tildeling av rettigheter

· Vurdering av behov

· Fastsetting av priser

· Kontrolloppgaver

· Behandling av klager

· Planlegging av fremtidig tjenesteproduksjon

· Primæroppgavene ved sykehusene

· Det pedagogiske arbeidet ved skolene

Videre fører prinsippene i meldingen til at Oslo kommune ikke skal konkurranseutsette tjenester dersom det kan være fare for at:

· det oppstår private monopoler

· kommunen tømmes for verdifull kompetanse

· det ikke eksisterer et marked eller at dette er  dårlig fungerende 

Mye av grunnlaget for en vellykket konkurranseprosess legges i vurderingsarbeidet. Dersom man foretar feilvurderinger eller forserer denne prosessen vil man få det igjen i form av  dårlige eller mislykkede resultater senere i prosessen. Vurderingene som gjøres og resultatet av dem vil også variere fra virksomhet til virksomhet eller mellom bydelene. Man kan derfor ikke kopiere andre virksomheter eller bydelers resultater mht vurderingsprosessen. Erfaringer fra inn- og utland forteller om store problemer dersom dette arbeidet, i egen virksomhet, ikke er preget av grundighet og  fokus på de ulike elementene.

Vurderingsarbeidet kan fremstilles ved følgende figur:

Drøfting og medvirkning fra ansatte.

Bystyremelding 1/98 uttrykker på flere områder at det er en forutsetning for gode og vellykkede prosesser at ansatte trekkes aktivt med i drøftinger vedrørende alle forhold som er av betydning. Dette for å sikre rett informasjon til rett tid, slik at de ulike prosessene kan gjennomføres i henhold til fremdriftsplaner uten overraskelser eller pga dårlig eller uhensiktsmessig informasjon. Bystyremeldingen slår fast at en virksomhet som vurderes konkurranseutsatt, som hovedregel skal kunne inngi et eget bud. Se fasen for modellvalg side 21.

Ansatte og deres tillitsvalgte har i utgangspunktet behov for følgende informasjon:

· Alle relevant informasjon vedrørende egen jobb og jobbsituasjon, herunder:

· Lønnsforhold

· Pensjonsforhold

· Jobbsikkerhet

· Konsekvenser ved virksomhetsoverdragelse

· Andre avtalemessige forhold

Det er Arbeidsmiljølovens kapittel XII §§ 73A til 73E som regulerer ansattes rettigheter ved virksomhetsoverdragelse.  Bystyremelding 1/98 uttrykker eksplisitt at det skal gis bred og god informasjon til alle berørte parter. Bruk av konkurranse medfører endringer, og relevant informasjon vil i denne forbindelse gi økt trygghet og forutsigbarhet. Det er en målsetning at brukerne skal oppleve konkurranseprosessen som fordelaktig på grunn av et sterkere fokus på kvalitet og informasjon. Kommunen er også som arbeidsgiver, i henhold til avtaleverket, forpliktet til egne informasjons- ordninger for de ansatte og deres organisasjoner, - disse ordningene skal benyttes aktivt. Prinsippet om forutsigbarhet overfor ansatte som blir berørt av konkurranseutsetting er en grunnleggende forutsetning for en vellykket prosess.


Ansattes rettigheter – generelle forhold

Rettsvirkninger for de ansatte ved virksomhetsoverdragelse er nedfelt i Arbeidsmiljøloven og relaterer seg bl. a. til følgende områder:

1. Oppsigelsesforbud    (§ 73 C nr. 1)

2. Beholder individuelle lønns- og arbeidsvilkår ut avtaleperioden  (§ 73 B nr. 1)

3. Kollektive rettigheter opphører (§ 73 B nr. 2)

4. Forholdet til pensjon (73 B nr. 3)

Oppsigelsesforbud

Det følger av Arbeidsmiljøloven §73C nr. 1 at overføring av en kommunal virksomhet til et selskap eller annet selvstendig rettssubjekt i seg selv ikke gir grunnlag for oppsigelse eller avskjed av de arbeidstakere som er knyttet til virksomheten. Forbudet gjelder både overdrager og erverver av virksomheten. Bestemmelsene er likevel ikke til hinder for at det kan foreligge saklig grunn for oppsigelse av andre årsaker enn virksomhetsoverdragelse. 

Individuelle lønns- og arbeidsvilkår

Det fremgår av Arbeidsmiljølovens § 73B nr. 1 at de lønns- og arbeidsvilkår som gjelder på det tidspunkt virksomhetsoverdragelsen finner sted, overføres til den nye arbeidsgiveren. Ny arbeidsgiver blir med andre ord bundet av innholdet i gjeldende arbeidsavtale.

De individuelle rettighetene etter tariffavtalen vil etter overdragelsen utløpe dersom tariffavtalen utløper eller at den nye innehaver inngår ny tariffavtale.

Kollektive rettigheter

Det følger av Arbeidsmiljøloven § 73B nr. 2 at kollektive rettigheter i tariffavtaleforholdet ikke overføres til ny arbeidsgiver, bl. a. tariffbestemmelser om arbeidstakernes med-bestemmelse, de arbeidsrettslige fredspliktregler m.v

Pensjon

Ny arbeidsgiver overtar ikke forpliktelsene til å yte pensjon, som følge av pensjonsordningen i det tidligere arbeidsforholdet, det være seg uførepensjon, alderspensjon etterlattepensjon, som er opptjent hos tidligere arbeidsgiver. Dette fremgår av arbeidsmiljøloven § 73B nr. 3.

Ved kollektiv pensjonsforsikring, slik man har for ansatte i Oslo kommune, vil en uttreden av arbeidsforholdet medføre at opparbeidet verdi kommer arbeidstaker til gode i form av en oppsatt pensjon. Pensjonsforholdene blir mao som om man hadde skiftet jobb på vanlig måte.

Ansattes rettigheter – spesielle forhold (Oslo kommune)

For Oslo kommune, er det i tillegg til de generelle forholdene nevnt ovenfor, avklart spesielle forhold som relaterer seg til områdene, personalbolig, barnehageplass, lån og reglement for 2 års fortrinnsrett til stilling i Oslo kommune etter en virksomhetsoverdragelse. Dette er rettigheter som gjelder for ansatte i Oslo kommune.

Personalbolig

Når det gjelder ansatte som har personalbolig gjennom kommunen vil følgende være retningsgivende ved virksomhetsoverdragelse:

1. Retten til å søke personalbolig opphører

2. Inngått husleiekontrakt følger den enkelte kontraktsperiode og/eller så lenge man er tilsatt på tjenestestedet

Ved virksomhetsoverdragelse bortfaller retten for ansatte å søke om personalbolig gjennom kommunen. Med mindre annet er bestemt, vil de de som allerede har personalbolig beholde denne så lenge kontraktsperioden gjelder, ellers bortfaller retten til personalbolig ved overføring til ny arbeidsgiver.

Barnehageplass

Ved virksomhetsoverdragelse vil med mindre annet er bestemt, retten til å søke barnehageplass opphøre. Allerede tildelt plass vil imidlertid beholdes, i henhold til særskilte tildelingskriterier, til barnet har nådd skolealder. 

Lån

Ansatte får beholde sine lån i Pensjonskassen ved overgang til ny arbeidsgiver etter gjeldende retningslinjer.

Fortrinnsrett til stilling etter virksomhetsoverdragelse

Det er i Oslo kommune fastsatt et regelverk om fortrinnsrett for ledig stilling for arbeidstakere som går over til ny arbeidsgiver, som følge av virksomhetsoverdragelse. Regelverket som ble vedtatt av bystyret 20.10.99 er i sin helhet gjengitt nedenfor:

1. Arbeidstaker som har vært inntatt i fast arbeid i Oslo kommune i minst til sammen       12 måneder i løpet av de siste 2 år før vedkommende går over til ny arbeidsgiver som følge av virksomhetsoverdragelse, jfr, Arbeidsmiljølovens kap XII A, gis fortrinnsrett til ledig stilling i Oslo kommune for en periode på inntil 2 år, regnet fra det tidspunkt virksomhetsoverdragelsen har funnet sted.

Det forutsettes at arbeidstakeren er ansatt i overtagende virksomhet, eventuelt sagt opp når fortrinnsretten påberopes.

2. Overtallige/attførte i Oslo kommune har fortrinnsrett til ledig stilling foran arbeidstaker som gjør slik fortrinnsrett som bestemt i pkt. 1 ovenfor gjeldende

3. Fortrinnsretten etter pkt. 1 ovenfor er avgrenset til stilling på samme eller lavere lønnstrinn som det vedkommende innehadde i kommunen før virksomhets-overdragelsen fant sted, og som vedkommende er kvalifisert for. Søker vedkommende en høyere stilling, har vedkommende ikke fortrinnsrett. Fortrinns-retten gjelder ikke stilling som er omfattet av avtale av 17.04.98 om Lønns- og arbeidsvilkår for toppledere i Oslo kommune.

4. Den som vil gjøre fortrinnsrett gjeldende etter pkt. 1 ovenfor, må søke ledig stilling på ordinær måte. Kopi av søknaden skal sendes Byrådsavdeling for finans v/ Kontoret for personalplanlegging og omplassering (KPO)

5. Arbeidstakeren kan bli tilvist ledig stilling og er pliktig til å overta anvist arbeid. Det kreves at arbeidstakeren har de nødvendige faglige og personlige kvalifikasjoner. Det er imidlertid ikke nødvendig at vedkommende er best kvalifisert for stillingen. Hvis arbeidstakeren motsetter seg å ta imot tilbudet, bortfaller rettighetene etter dette regelverket.

6. Innenfor det tidsrom fortrinnsretten kan gjøres gjeldende kan det foretas midlertidig tilvisning til stillingen i kommunale virksomheter.

7. Dersom etatsjef/bedriftsdirektør/bydelsdirektør ikke finner å kunne ansette en tilvist arbeidstaker, skal ansettelsen forelegges byrådet for avgjørelse. Byrådet kan videredelegere denne avgjørelsesmyndigheten.

Oppsummering: 

Initieringsfasen skal resultere i et beslutningsgrunnlag for administrasjonen og et mest mulig informativt dokument for medbestemmelsesutvalget. Dette for at man på best mulig grunnlag kan vurdere om konkurranseutsetting er relevant, samt at ansattes situasjon skal drøftes og avklares dersom tjenesteområder eller virksomheter skal ut i konkurranse. 

Initieringsfasen skal også resultere i et grunnlagsdokument for neste fase i prosessen som er situasjonsbeskrivelsen. Grundigheten i arbeidet i de to første fasene vil gjenspeile seg i arbeidet med valg av modell og ikke minst gjennomføringsfasen.

Bystyrets utgangspunkt er at all tjenesteproduksjon som kommunen har ansvaret for skal vurderes med henblikk på konkurranse. Bruk av konkurranse skal være hovedregelen. Skjerming fra konkurranse skal være unntaket. Ved ny, utvidet eller vesentlig endret tjenesteproduksjon bør denne som hovedregel prøves i konkurranse.

Ved en slik gjennomgang må det i initieringsfasen klargjøres hvilke oppgaver som ikke kan eller skal eksponeres for konkurranse, eksempelvis fordi de innebærer utøvelse av offentlig myndighet eller rene forvaltningsoppgaver. Det er derfor ikke aktuelt å konkurranseutsette noen form for kommunal myndighetsutøvelse.

Skolenes og sykehusenes primærfunksjoner (kjerneoppgaver) omfattes ikke av den foreslåtte gjennomgang. 

Aktuelle grunner for å unnta en tjeneste fra konkurranse kan være:

· At konkurransesituasjonen, etter markedsundersøkelser og bearbeiding, tilsier at det ikke eksisterer tilfredsstillende konkurranse og at det ikke vil være hensiktsmessig eller mulig for kommunen å utvikle velfungerende marked.

· Ved fare for private monopoler

· At beredskapshensyn tilsier at kommunen bør beholde noe produksjon selv.

· At kommunen er i ferd med å bli helt tappet for nødvendig kompetanse på et viktig område.

· At kommunen på enkelte store tjenesteområder bør beholde en viss tjenesteproduksjon i egen regi for kontroll av kostnad,- og kvalitetsnivået i markedet.

Sjekkliste initieringsfasen

Oppgaver




Utført ja/nei

Dato

Ansvarlig


Avgrensing av myndighetsoppgaver


All tjenesteproduksjon vurderes


Dagens kostnad og kvalitet

Informasjon og rådgivende beh. i MBU

Prinsipp vurdering av hva som kan kjøpes


Hva kan konkret kjøpes


Prioriteringer


Hvilke oppgaver vurderes det å arbeide videre mht konkurranseutsetting:

1)

2)

3)


Mulige sjekkpunkter - markedsundersøkelse

Fortrinnsvis er det innkjøp som fyller ut sjekklisten i henhold til den informasjon som er frem-skaffet ved gjennomføringen av aktiviteten. 

Tabellen nedenfor inneholder sjekkpunkter som kan være aktuelle under aktiviteten markedsundersøkelse. 10 av spørsmålene er satt inn i sjekklisten på forrige side. Du må selv avgjøre om det er disse som er mest aktuelle i din virksomhet. Dersom du mener det er andre punkter som er mer aktuelle bytter en disse ut.

Enhver anskaffelse vil gi nye erfaringer om hva som er viktig å kontrollere i forhold til denne aktiviteten. Den mest effektive måten å ta vare på disse erfaringene er å legge dem inn i tabellen nedenfor og eventuelt i sjekklisten dersom erfaringen er viktigere enn andre punkter som allerede står i sjekklisten.
	Pri.
	
	
	

	 FORMCHECKBOX 

	 FORMCHECKBOX 

	 FORMCHECKBOX 

	Er ansvar for kommunikasjon med leverandører bestemt?

	 FORMCHECKBOX 

	 FORMCHECKBOX 

	 FORMCHECKBOX 

	Har innkjøper foretatt tilstrekkelig og relevant markedsundersøkelse?

	 FORMCHECKBOX 

	 FORMCHECKBOX 

	 FORMCHECKBOX 

	Har innkjøper innhentet og systematisert informasjon om leverandørmarkedet?

	 FORMCHECKBOX 

	 FORMCHECKBOX 

	 FORMCHECKBOX 

	Inngår egne fagpersoners/TAT’s produkt-, tjeneste- og leverandørkunnskap i undersøkelsen?

	 FORMCHECKBOX 

	 FORMCHECKBOX 

	 FORMCHECKBOX 

	Er markedsinformasjonen vurdert i samarbeid mellom innkjøper og disse fagpersonene/TAT’en?

	 FORMCHECKBOX 

	 FORMCHECKBOX 

	 FORMCHECKBOX 

	Har man unngått å gi strategisk informasjon til markedet mens markedsundersøkelsen har pågått?

	 FORMCHECKBOX 

	 FORMCHECKBOX 

	 FORMCHECKBOX 

	Har en bestemt hvor omfattende markedsundersøkelsen skal være ut fra størrelse og kompleksitet på anskaffelsen?

	 FORMCHECKBOX 

	 FORMCHECKBOX 

	 FORMCHECKBOX 

	Har man fremskaffet informasjon om teknologiutvikling for produktet/tjenesten?

	 FORMCHECKBOX 

	 FORMCHECKBOX 

	 FORMCHECKBOX 

	Har man fremskaffet informasjon om pris og prisutvikling for produktet/tjenesten?

	 FORMCHECKBOX 

	 FORMCHECKBOX 

	 FORMCHECKBOX 

	Har man fremskaffet informasjon om hvilke leverandører likeverdige kjøpere anskaffer fra og til hvilke priser/betingelser?

	 FORMCHECKBOX 

	 FORMCHECKBOX 

	 FORMCHECKBOX 

	Har man fremskaffet informasjon om hvilket type marked det som skal anskaffes omsettes i?

	 FORMCHECKBOX 

	 FORMCHECKBOX 

	 FORMCHECKBOX 

	Har man fremskaffet informasjon om leverandørens mekanismer for konkurransebegrensninger?

	 FORMCHECKBOX 

	 FORMCHECKBOX 

	 FORMCHECKBOX 

	Har man fremskaffet informasjon om strukturen på leverandørmarkedet og kundene sett i forhold til hverandre? 

	 FORMCHECKBOX 

	 FORMCHECKBOX 

	 FORMCHECKBOX 

	Har man fremskaffet informasjon om leverandørenes strategier for påvirkning av behovhavere i virksomheten samt generelle markedsføringsstrategier?

	 FORMCHECKBOX 

	 FORMCHECKBOX 

	 FORMCHECKBOX 

	Har man fremskaffet informasjon om produktets/tjenestens kostnadsstruktur?

	 FORMCHECKBOX 

	 FORMCHECKBOX 

	 FORMCHECKBOX 

	Har man fremskaffet informasjon om relevante miljømerkeordninger og innholdet i disse?

	 FORMCHECKBOX 

	 FORMCHECKBOX 

	 FORMCHECKBOX 

	Har man fremskaffet informasjon om egne erfaringer med leverandører innenfor aktuelt produkt/tjeneste?

	 FORMCHECKBOX 

	 FORMCHECKBOX 

	 FORMCHECKBOX 

	Har man innhentet informasjon ved direkte henvendelser?

	 FORMCHECKBOX 

	 FORMCHECKBOX 

	 FORMCHECKBOX 

	Har man innhentet informasjon ved søk i generelle informasjonskilder?

	 FORMCHECKBOX 

	 FORMCHECKBOX 

	 FORMCHECKBOX 

	Er innformasjonen innhentet på lovlig og etisk forsvarlig måte?

	 FORMCHECKBOX 

	 FORMCHECKBOX 

	 FORMCHECKBOX 

	Ved manglende behovsdekning ved direkte henvendelse har man spurt om vedkommende leverandører kjenner til leverandører som kan dekke vårt behov?

	 FORMCHECKBOX 

	 FORMCHECKBOX 

	 FORMCHECKBOX 

	Er innformasjonen som inngår i markedsundersøkelsen oppdatert? 

	 FORMCHECKBOX 

	 FORMCHECKBOX 

	 FORMCHECKBOX 

	Er markedsundersøkelse i din virksomhet en kontinuerlig prosess?

	 FORMCHECKBOX 

	 FORMCHECKBOX 

	 FORMCHECKBOX 

	Har virksomheten din et system for arkivering av markedsinformasjon?


Situasjonsbeskrivelse






Situasjonsbeskrivelsen vil gi viktig informasjon til både politikere og administrasjon om det tjenesteområdet eller den virksomheten som beskrives. Uansett resultatet ved politisk behandling vil Oslo kommune erverve ny kunnskap og informasjon som kan nyttiggjøres i ulike sammenhenger.

Formål:


En kort, overordnet oversikt av kommunens ulike roller

Myndighet- og forvaltningsrollen

Oslo kommune er i følge lovverket tillagt ansvaret for å utøve myndighet på det offentliges vegne, samt å forvalte de ordninger som kommunen etter lov skal ha tilgjengelig for inn-byggerne, f. eks. Lov om kommunehelsetjenester, Sykehusloven og Lov om sosiale tjenester. Dette er såkalte myndighetsoppgaver og skal etter Bystyremelding 1/98 ikke konkurranse-utsettes. Myndighetsoppgavene må beskrives ut fra de endringer som må gjøres i forhold til den eller de oppgavene som skal ut i konkurranse mht:

· forvaltning

· organisasjon

· ledelse

· kompetanse

Ved konkurranseutsetting av et tjenesteområde krever meldingen at kostnadene skal fremstilles på en forretningsmessig måte. Det kan være felleskostnader og indirekte kostnader som i dag ikke er synliggjort i tjenesteområdets driftsregnskap. Arbeidet med utarbeidelse av kalkyleverktøy vil ferdigstilles i nærmeste fremtid og sendes ut som et tillegg til veilederen.

Dette må også beskrives og reduseres tilsvarende på bestillersiden i kommunen.

I Bystyremelding 1/98 har bystyret vedtatt at kommunen fremdeles skal ha ansvaret for vurdering av behov og tildeling av tjenester overfor brukere, finansiering, pris, kvalitet, behandling av klager, kontroll og oppfølging. Det er kun selve tjenesteproduksjonen som skal vurderes konkurranseutsatt. Det er viktig å nevne at det ikke bare gjelder for de virksom-hetene som kommunen selv er tjenesteprodusent for i dag . Det gjelder også tjenester som kjøpes direkte av private eller frivillige organisasjoner, stiftelser eller menigheter.

Arbeidsgiverrollen

Oslo kommune er en stor arbeidsgiver med mer enn 50.000 ansatte. Som arbeidsgiver har kommunen ansvar for en rekke funksjoner i forhold til sine ansatte nedfelt i lover, avtaleverk og regler gitt av kommunen selv.

Flere funksjoner vil kunne følge med over  til ny arbeidsgiver ved en eventuell virksomhets-overdragelse. 

Kommunen har i følge bystyremeldingen forpliktet seg til å skape forutsigbarhet i forhold til ansattes rettigheter og plikter ved innføring av konkurranse. Følgende forhold kan komme til anvendelse:



Mulighet for opprettholdelse
Overføres til ny arbeidsgiver 



v/ virksomhetsoverdragelse

v/ virksomhetsoverdragelse

· Lønn og pensjon

· Personalbolig

· Barnehageplass og lån

Videre bemerkes følgende forhold:

· De ansatte har rett og plikt til å bli med over til ny arbeidsgiver ved virksomhetsoverdragelse.

· De ansatte som blir virksomhetsoverdratt gis etter egne regler en fortrinnsrett innen en 2-årsperiode til ledig stilling.

I Bystyremelding 1/98 presiseres viktigheten av at de enkelte administrasjoner holder ansatte og deres organisasjoner, gjennom bl. a MBU, løpende orientert om det arbeidet som gjøres og om de planer som legges vedr. konkurranseutsetting. 

Dersom reglene om virksomhetsoverdragelse kommer til anvendelse, plikter både tidligere og ny arbeidsgiver, etter reglene i arbeidsmiljøloven § 73 E, så tidlig som mulig å informere og drøfte virksomhetsoverdragelsen med de tillitsvalgte. Det skal i den forbindelse gis særskilt informasjon om;

· Grunnen for overdragelsen

· Overdragelsens juridiske, økonomiske og sosiale konsekvenser for ansatte

· Planlagte tiltak overfor ansatte

Eierrollen

Kommunen skal fortsatt eie eventuell tilhørende bygningsmasse ved overføring av driften for et tjenesteområde eller virksomhet. Rollen som eier vil være annerledes i en situasjon hvor kommunen ikke selv driver virksomheten. Denne rollen vil komme til uttrykk gjennom kontrakten som regulerer forholdet mellom kommunen og tjenesteyter i avtaleperioden.

Beskrivelse av aktiviteter:

Innledningsvis til denne fasen sa vi at resultatet av arbeidet skal være et beslutningsgrunnlag for kompetent organ etter at medbestemmelsesutvalget har behandlet saken. 

Vedtaket i BU/byråd/bystyre bør inneholde følgende hovedpunkter:

· Avgrensing av hvilke områder som skal konkurranseutsettes med en begrunnelse av hvorfor enkelte områder ikke bør konkurranseutsettes, jfr bystyremeldingens bestemmelser om at alt skal vurderes konkurranseutsatt og unntak skal begrunnes

· Kortfattet oversikt over den videre prosess med vekt på hvordan ansattes medvirkning og rettigheter skal ivaretas, jfr. bystyremeldingens bestemm-elser om forutsigbarhet for ansatte

· Bevilge tilstrekkelige ressurser for å gjennomføre aktuelle utredninger, for-prosjekter og lignende, samt vurdere behovet for ny kompetanse på de ulike områdene

· Avklaringer mht bydelsutvalgets/byrådets og virksomhetsleders fullmakter

· En beskrivelse av dagens kostnad og kvalitet med spesielt fokus på reelle kostnader etter forretningsmessige prinsipper, samt vedtatte kvalitets-kriterier for virksomheten, jfr bystyremeldingens prinsipp om at pris og kvalitet skal være avgjørende for valg av leverandør. Se for øvrig kalkylemodell vedlagt i denne fasen

· Utarbeide en overordnet markedsbeskrivelse som kan gi en foreløpig oversikt over aktuelle aktører, jfr. bystyremeldingens prinsipp om at Oslo kommune ikke skal bidra til private monopoler

· Foreta en drøfting av hvordan virksomheten skal settes ut i konkurranse mht om det skal være èn eller flere kontraktspakker dvs drøfte størrelsen på kontrakten(e)

· Avklare forholdene vedr. internt bud, jfr. bystyremeldingens prinsipp om at internt bud som hovedregel skal innhentes. Dersom internt bud ikke innhentes skal dette begrunnes

· Utarbeide en fremdriftsplan herunder:

· aktiviteter og beslutningspunkter

· planer for informasjonsmøter med berørte parter

· planer for informasjonsmøter med politisk ledelse

· planer for ekstern informasjon til brukere, pårørende mm

Beskrivelse av virksomheten som vurderes konkurranseutsatt

Det er viktig å minne om at denne beskrivelsen skal danne grunnlaget for at kompetent organ kan fatte en beslutning som vil være av stor betydning for en rekke mennesker i flere år fremover. Det kan være snakk om brukere, pårørende, ansatte og aktører i markedet.

Aktivitetsbeskrivelsen bør inneholde følgende punkter:

· Virksomhetens egenart, historikk og forankring i lovverket

· Statistiske data vedr. dagens behov

· Statistiske data vedr. fremtidige behov

· Dagens kostnad, ta med felleskostnader og indirekte kostnader

· Dagens kvalitet, sentrale og lokale forskrifter, samt egne krav

· Personaldata, herunder:

· Antall årsverk i virksomheten

· Stillingshjemler i forhold til fagkategorier

· Vakanser

· Turnover

· Sykefravær

· Sammenhengen i forhold til andre tjenester

· Kartlegging og verifikasjon av behovet for tjenester

Beskrivelse av markedet

I følge et av bystyremeldingens prinsipper vil ikke kommunen bidra til private monopoler. Det er derfor nødvendig å gi en beskrivelse av markedet gjennom en markedsanalyse slik det fremstår i dag. Det er nødvendig å beskrive aktuelle aktører, samt deres vilje og evne til å konkurrere om det aktuelle oppdraget.

Beskrivelse av kompetanse og kompetansebehov

Innføring av konkurranse vil medføre et omfattende behov for endringer på ulike nivå i kommunen. En av de viktigste endringsområdene vil være behovet for ny kunnskap og kompetanse.

Kunnskapsbehandling og kunnskapsutvikling representerer fremtidens verdiskapning. Nye yrker,  produkter, produksjonsprosesser,  produksjonsutstyr, teknologi, organisasjonsmodeller og  distribusjonsmønstre er av de mest sentrale områdene. Videre vil det være behov for omskolering fordi ny kunnskap og kompetanse vil være en grunnleggende forutsetning for å lykkes med bruk av konkurranse som virkemiddel. Kompetanse er ganske enkelt en kritisk suksessfaktor mht konkurranseevnen. Det vil også bli behov for nye møtesteder mellom innovasjon og arbeid og utdanning.
Kompetanse består av kunnskap, metoder og teknikker, personlige egenskaper og sosiale ferdigheter. En undersøkelse fra Arbeidsmarkedsinstituttet i 1998, viser følgende mht grunnleggende endringer innenfor offentlig sektor:

· Hver 3. arbeidstaker må etterutdannes for å makte jobben

· 15% er engstelige for ikke strekke til i forhold til økte kompetansekrav

· Folk skifter jobber oftere

· Arbeidspresset øker

· Bruken av overtid øker

· Krav til omstilling og kompetanse øker 

Kravene til endringer kommer på følgende områder:

· Krav til omstilling

· Innføring av ny teknologi

· Nye oppgaver

· Høyere utdanningsnivå

· Mindre tilgang på yngre mennesker

All erfaring viser at vi stort sette makter å tilegne oss ny kunnskap og kompetanse. Den største utfordringen ligger i å gi slipp på kunnskap og kompetanse det ikke lenger er behov for. I mange tilfeller er tilegnet kunnskap og kompetanse godt innarbeidet og er nesten blitt rene ryggmargsreflekser – vi benytter den uten å være bevisst om hva vi gjør.

Som det fremgår av figuren er det like viktig å kvitte seg med ”gammel” kompetanse som det er å tilegne seg ny. For politikerne vil det bety å i større grad definere rammevilkår, kvalitet og mål for tjenestene. Politikerne skal bestemme hva som skal gjøres – ikke hvordan.

For administrasjonen vil det være snakk om å bevege seg fra forvaltning til forretning. Man må bl. a. legge om styringsperspektivet fra instruksjons-myndighet til kontraktsstyring.

En viktig del av kompetansen gjelder følgende områder;

· Omformulere kommunale oppdrag i form av bestillinger

· Avklare nye ansvarsforhold og nye rapporteringslinjer

· Klargjøre ansattes situasjon vedrørende virksomhetsoverdragelse

· Klargjøre ombudsrollen for medborgerne - kundene

· Etablere effektive styringsverktøy for kvalitet og oppfølging.

Nedenfor skisseres to sentrale dimensjoner;




Beskrivelse av skille mellom bestiller og utfører


En viktig forutsetning for å konkurranseutsette et tjenesteområde eller en virksomhet er å foreta et organisatorisk skille mellom bestiller- og utførerfunksjonene. Begrunnelsene for nødvendig-heten av å foreta dette skille er først og fremst at myndighets-oppgavene skal skjermes for konkurranse, dermed må myndighetsoppgavene tillegges bestillerfunksjonen. Dernest er et av prinssippene i bystyremeldingen at internt bud som hovedregel skal inngis. Det vil derfor være viktig av habilitetshensyn å skille bestiller- og utførerfunksjonene slik at de som utarbeider konkurransegrunnlaget ikke er de samme som arbeider med utformingen av internt bud. Slik situasjon har vært til nå har de samme personene ofte både vært bestillere og utførere.

Prinsipper for bestillerenheten:

· Bestillerenheten må kun bemannes med personell som ikke kommer til å arbeide i den virksomheten som skal konkurranseutsettes eller med arbeidet vedr. internt bud

· Bestillerenheten må bemannes med personell som sikrer at den kan utføre de oppgaver den vil få seg pålagt, slik som forvaltning av myndighetsopp-gaver, utarbeidelse av konkurransegrunnlag, kontraktstyring, oppfølging, kontroll og behandling av eventuelle klager

· Bestillerenheten må etableres i det en virksomhet er vedtatt konkurranse-utsatt, men arbeidet med det organisatoriske skille må påbegynnes i situasjonsbeskrivelsesfasen

· Når det organisatoriske skille er et faktum må bestillerenheten opptre profesjonelt og foretningsmessig i forhold til virksomheten som skal konkurranseutsettes, på samme måte som i forhold til eksterne aktører. Jfr. bystyremeldingens prinsipp om at interne og eksterne budgivere skal like-behandles

Bestillerenheten må ikke under noen omstendighet ha noe å gjøre med utarbeidelse av internt bud eller formidle opplysninger vedr. prosessen som ikke samtidig kan formidles til eksterne aktører.

Bestillerehetens viktigste oppgaver:

· Myndighetsutøvelse

· Behovsanalyser

· Brukerundersøkelser

· Kostnadsanalyser

· Markedsanalyser

· Gjennomføring av konkurransen

· Spesialkompetanse

· Tilsyn/oppfølging

Prinsipper for utførerenheten:
Som tidligere nevnt skal det som hovedregel innhentes internt bud som skal konkurrere på like vilkår med eksterne tilbydere. Det vil bety at utførerenheten ved tjenesteområdet eller ved virksomheten som vurderes konkurranseutsatt må gjøres konkurransedyktig både hva gjelder, pris, kvalitet og det rent forretningsmessige.

Utførerenheten må legge følgende prinsipper til grunn:

· Etablere profesjonelle og konkurransedyktige strukturer, rutiner, prosedyrer samt kultur mht organisasjon og ledelse

· Definere, beskrive og utvikle eget produktspekter i relasjon til sentrale og lokale krav til kvalitet

· Sørge for nødvendig kompetanse innenfor områdene;

· Utarbeidelse av tilbud

· Jus

· Forhandlinger

Forholdet mellom bestillerenhet og utførerenhet vil være som følger:



Bestillerenhet



Utførerenhet



Gjøre behovsvurderinger og vedtak

Forholder seg til behovsvurderinger og vedtak

Fastsette ambisjons-og kvalitetsnivå

Forhandler om ambisjons- og kvalitetsnivå

Informasjon, veiledning, rådgivning

Definerer og beskriver produktspekter

Utformer konkurransegrunnlaget 

Utformer tilbudet

Kontrollere utføreren i hht kontrakt

Kvalitetssikrer tjenestene

Kommunisere utvikling av behov

Utvikler tjenestene







Utvikler kompetanse

Oppsummering:

Fasen for situasjonsbeskrivelsen skal som resultat gi BU/bystyret et beslutningsgrunnlag for å konkurranseutsette eller ikke. Det sier seg selv at tjenesteområdet eller virksomheten som er vurdert for konkurranse må beskrives inngående med det for øye å få alle vesentlige momenter frem til besluttende myndighet.

Bystyremeldingen presiserer at de respektive administrasjoner skal samarbeide nært med de tillitsvalgte i alle faser av prosessen. Det sier seg selv at dess tidligere de ansatte kommer med i prosessen jo bedre vil deres innflytelsesmulighet være noe som igjen skaper større tilfredshet for de ansatte. Bystyremeldingen legger også vekt på at ansattes kunnskap og kompetanse skal etterspørres og nyttiggjøres i forbindelse med konkurranseutsetting.

En grunnleggende forutseting for konkurranseutsetting er at man rent organisatorisk skiller bestiller - utførerfunksjonene. Dette arbeidet må gjøres på en grundig og veloverveid måte for ikke å miste troverdighet i markedet. 

Politisk behandling

Når fasen med situasjonsbeskrivelse er ferdig skal det lages en sak som skal fremmes for BU/byrådet etter at den har vært gjennom MBU. Uavhengig av resultatet av den politiske behandlingen har kommunen fått en grundig vurdering og beskrivelse av de aktuelle tjenesteområdene/virksomhetene som har vært vurdert konkurranseutsatt. Arbeidet med de to foregående fasene har på ingen måte vært bortkastet selv om vedtaket om konkurranseutsetting blir negativt.



Ovenstående modell fremstiller konkurranseprosessen fram til politisk vedtak og tydeliggjør sammenhengen mellom konkurranseutsetting og anskaffelser.

Dagens kostnad - modell for kalkulering av tjenesteområder

Innledning

For å analysere og forbedre produktiviteten og effektiviteten i kommunens ulike virksomheter, må vi kunne måle hva virksomheten faktisk koster ved dagens tjeneste-produksjon ( nåsituasjonen ). Vi skal her se nærmere på en modell for å kunne kalkulere, beregne kostnadene som er knyttet til produksjon av ulike tjenester.

Kalkylemodellen vi velger skal så langt som mulig fange opp alle relevante kostnader. Med bakgrunn i hvordan det kommunale regnskapssystemet i dag er bygd opp kan vi raskt komme i en situasjon hvor det ikke er mulig å få fram alle kostnader i regnskapet for den enkelte virksomhet, eller at kostnadene fordeler seg på andre kostnadsteder/virksomheter. I regnskapet fordeles ikke alle kostnader på de tjenester som er med på å utløse dem. Det er derfor viktig at vi har et realistisk ambisjonsnivå første gang vi kalkulerer, og ser at utarbeiding av gode kalkyler er en erfaringssak.

En balansegang og avveining mellom eksakthet/stor detaljeringsgrad og enkelhet må alltid foretas. Generelt er en kalkyle med en stor grad av eksakthet også kostbar og ressurskrevende.

Hensikten med kostnadskalkylen er å sette kommunens ulike virksomheter i stand til å få fram alle relevante kostnader ved produksjon av sine tjenester. Her er kalkylen ment å være et støtteverktøy for å:

· synliggjøre virksomhetens faktiske ressursbruk ved dagens tjenesteproduksjon og/eller ved en forhåndsdefinert kvalitet

· sammenligne ressursbruk/kostnader ved virksomhetens egenproduksjon og eventuelle eksterne leverandører

· utarbeide grunnlag for interne bud i forbindelse med konkurranseutsetting av kommunale tjenester

· bistå bestillerenheten i den enkelte virksomhet ved konkurranseutsetting

· være en sjekkliste ved kvalitetssikring av internbud

· kunne utarbeide en etterkalkyle av den faktiske ressursbruk i en etablert virksomhet og  brukes som erfaringsgrunnlag for fremtidige beslutninger.

Det presiseres at dette notat ikke er ment å være en lærebok i hvordan utarbeide ulike kalkylemodeller, men gi konkrete eksempler. Med andre ord være en sjekkliste på hvilke kostnader som bør inngå i kalkylen, avhengig av formål. Vi vil i det følgende presentere et konkret eksempel på hvordan en økonomisk kalkyle kan stilles opp. Eksemplet som er hentet fra sykehjemsdrift vil også være relevant for andre kommunale tjenester. Dersom det er behov for en dypere innsikt i kalkyleprinsipper og bruk av andre kalkylemodeller henvises til lærebøker innen fagområdet.

Modellvalg og begrepsavklaringer

Da vi skal beregne kostnadene ved kommunal tjenesteproduksjon er selvkostkalkylen valgt. 

Selvkostanalysen rommer en fullstendig kostnadsfordeling der samtlige kostnader  påføres kalkyleobjektet. Visse kostnader kan påføres kalkyleobjektet direkte ( direkte kostnader ).

De øvrige kostnader kalles indirekte og fordeles på kalkyleobjektet ut fra andre kriterier                            / fordelingsnøkler.

Utgangspunktet for selvkostanalysen er at hvert kalkyleobjekt skal bære sin andel av ressursforbruket i virksomheten. Alle kostnader som påløper fram til levering av den ferdige tjenesten, skal inngå i beregningen av selvkost. Hvilket kalkyleobjekt som skal analyseres, kan ha stor betydning for kostnadsberegningen, og for både hvor og hvordan det nødvendige datagrunnlaget kan hentes. Videre påvirker valg av kalkyleobjekt hvilke forutsetninger som må tas med ved kostnadsfordeling av interne tjenester.

Her følger en forklaring på de ulike begreper vi allerede har benyttet og vil benytte i det følgende:

Kalkyleobjekt:  
Den enheten som kostnadskalkylen skal foretas for. Det kan være en virksomhet, del av en virksomhet eller en tjeneste. I vårt eksempel er det en bestemt virksomhet (sykehjem )

Kostnadsbegrepet:

Kostnad:
Kan defineres som forbruk av alle produksjonsfaktorer for produksjon av en tjeneste vurdert i kroner i det enkelte år

Begrepene utgifter og kostnader kan skape enkelte metodiske problemer i forhold til utarbeidelse av kalkylen. I kommuneregnskapet føres utgiften i anskaffelsesåret. Dette betyr at regnskapet blir belastet med hele utgiften i samme år. Da for eksempel kapitalvarer (Inventar og utstyr, bygninger og vedlikehold av bygninger ) har en  levetid som er lengre enn ett år, er det ikke riktig å belaste virksomhetene med alle utgiftene i anskaffelsesåret . Utgiftene vil da avvike fra den faktiske ressursbruken, dvs. kostnadene.

Kostnadene skal som nevnt over avspeile hvor store ressurser som er forbrukt i fremstillingen av en tjeneste i det enkelte år. Den nødvendige justeringen av de regnskapsførte utgiftene kalles derfor for periodiseringen.

Direkte kostnader – 
Kostnader som i regnskapene direkte kan tilbakeføres til den virksomhet som produserer tjenesten.  For eksempel utgjør institusjonsjefens lønn på et sykehjem en direkte kostnad 

Indirekte kostnader – 
Kostnader som i regnskapet belastes fellesposter. For eksempel lønningspersonalet i en bydeladministrasjonens bruk av resursser i forhold til lønnskjøring for et sykehjem

Modellens kostnadselementer

Siktemålet med selvkostkalkylen er å skape et strukturert kalkulasjonsarbeide, hvor vi får med alle relevante kostnader som hører med til den aktuelle virksomhet. De fleste opplysningene hentes fra virksomhetens budsjett og regnskap. Vi må huske på å foreta de nødvendige avsetninger og periodiseringer.

Eksempler på kostnadselementer:

· Netto lønnskostnader

· Sosiale kostnader

· Personalopplæring

· Bedriftshelsetjeneste

· Velferdstiltak

· Forsikring

· Inventar, utstyr

· Avskrivninger

· Husleie, strøm, renhold, porto, telefon

· Vedlikehold av lokaler

· Rentekostnader

· Administrasjonskostnader

· Andre driftsutgifter

· Overføringer til andre

Ved gjennomgang av de ulike kostnadselementene bør følgende spørsmål stilles:

- Hører kostnadene til kalkyleobjektet?

- Hvilke kostnader kan knyttes direkte eller indirekte til kalkyleobjektet?

- Skal kostnadene fordeles på flere kalkyleobjekter?

- Har kalkyleobjektet tilgang på ressurser som ikke utgiftsføres i dag?

Pleie,- rehablilitering,- og omsorgsektoren( PRO )

Vi vil så konkret se på  PRO – sektoren i en bydel hvor enkelte tjenesteområder er vedtatt konkurranseutsatt. Det er viktig her å avgrense hvilke relevante kostnader som er mulig å benytte ut fra de datakilder som er til vår disposisjon ( budsjett, regnskap ). De direkte kostnader er ikke vanskelig å fordele. De indirekte kostnader eller felleskostnadene for det enkelte kalkyleobjekt må derimot vurderes i det enkelte tilfelle. Slik vil det også være med avskrivning ved anskaffelse av inventar og utstyr, og kapitalkostnader knyttet til bygninger     ( eiendom ). Vi vil her se nærmere på noen av de kostnadselementene som det er knyttet størst usikkerhet til, og søke å vise hvordan disse kan løses.

Sykehjem

Som eksempel innen PRO – sektoren ser vi på sykehjem, og hvilke problemstillinger vi må avklare når det gjelder de kostnadselementer som inngår her, jf pkt. 3. Alle kostnader som relateres til sykehjemmet føres i egen tabell, jf vedlegg 1.

I utgangspunktet skal alle kostnader inngå i modellen, men vi vil i spesielle situasjoner kunne se bort fra enkelte kostnadselementer avhengig av hvilket formål selvkostkalkylen skal være et støtteverktøy for.

Direkte kostnader:

Når det gjelder de direkte driftskostnadene er det ikke noen spesielle avklaringer som må foretas. Her skal alle kostnader som fremgår av regnskapet tas med i kalkylegrunnlaget.

Inventar og utstyr med en innkjøpspris under kr.50 000 og med en økonomisk levetid under 3 år henføres kostnadene i det år anskaffelsen finner sted. Dette betyr at kostnadene kan hentes i sin helhet direkte fra driftsregnskapet. Når det gjelder anskaffelser over kr. 50 000 og levetid over 3 år vises til avsnittet vedrørende kapitalkostnader 

Indirekte kostnader :

De indirekte kostnadene som skal belastes sykehjemmet må først identifiseres, og deretter fordeles med riktig andel på sykehjemmet. Vanligvis blir de fordelt ved en fordelingsnøkkel, internpriser eller påslag. I vårt eksempel er det fordelingsnøkler som  benyttes. Formålet med fordelingen er å oppnå en så fullstendig og korrekt oversikt over ressursbruket som mulig.

· Konsernkostnader

Kostnader tilknyttet sentraladministrasjon, kommuneadvokat, kommunerevisjon og lignende blir i dag ikke belastet den enkelte bydel. Disse kostnader er ikke knyttet til bestemte tjenesteytende virksomheter i kommunen, og vil dessuten eksistere uansett om det er en kommunal virksomhet eller ekstern leverandør som yter tjenesten. Kostnadene bør derfor ikke belastes kalkylen for egen drift.

Revisjonshonorar blir imidlertid belastet selvfinansierende etater og bedrifter. Skal vi kunne foreta en sammenligning med eksterne leverandører må revisjonshonorar tas med. Ved en undersøkelse av tre selvfinansierende etater fremgår det at det gjennomsnittlige revisjonshonorar for disse etatene utgjør ca. 0.06 % av etatenes bruttobudsjett for 2000. Kommunerevisjonen skal i løpet av høsten 1999 fremme en egen sak om selvfinansiering av tjenesten. Inntil denne saken foreligger kan ovennevnte   %-sats legges til grunn )

· Administrative kostnader ( bydelsadministrasjonen )

Netto lønnskostnader for:

(Beregnet andel av lønnskostnader for det personalet som yter tjenester   til sykehjemmet )

· Lønningspersonale - kostnadene beregnes utfra antall utlønninger for sykehjemmet i forhold til totalt antall utlønninger

· personalmedarbeidere - kostnadene beregnes utfra antall årsverk på sykehjemmet i forhold 

til totalt antall årsverk 

· regnskapspersonale - kostnadene beregnes utfra antall bilag fra sykehjemmet i forhold til 

det totale antall bilag

· IT – personale - kostnadene beregnes utfra antall brukere/ arbeidsstasjoner på sykehjemmet i forhold til totalt antall brukere/ arbeidsstasjoner 

Det forutsettes at kostnader i tilknytning til bestillerenheten og forvaltningen av myndighets-oppgavene holdes utenfor kalkylen. Dette betyr at lønnskostnader til bydelsdirektør, hans stab, fagavdeling og eventuell fagstab ses bort fra i kalkylegrunnlaget.

· Andre personalkostnader

arbeidsgivers andel av pensjon

arbeidsgiveravgift

forsikring

bedriftshelsetjeneste

velferdstiltak

opplæring

( De to første kostnadsarter beregnes som %-vis andel av netto lønn, mens de øvrig kostnadsarter beregnes utfra  antall årsverk på sykehjemmet i forhold til totalt antall årsverk).

· Andre driftskostnader

Andel av:

-husleie, strøm, renhold ( kostnadene beregnes etter andel av areal )

-telefon, porto, diverse ( kostnadene beregnes etter andel årsverk )

-IT – drift ( tele-,datalinjer, vedlikehold, support, lisenser mv. )

 ( kostnadene beregnes etter andel brukere/arbeidsstasjoner )

Kapitalkostnader:

· Inventar/utstyr

Inventar og utstyr med en økonomisk levetid på minst 3 år og innkjøpspris over kr. 50 000 skal føres i kapitalregnskapet og avskrives i driftsregnskapet.. Som kjent er det ikke etablert rutiner i kommunen for føring av avskrivninger i de ulike virksomheter. Det blir imidlertid sentralt foretatt avskrivninger av inventar og utstyr som føres i kapitalregnskapet. Ved oppsett av kalkylen må man derfor beregne ( simulere )avskrivninger av inventar og utstyr som er ført i kapitalregnskapet. Det samme må gjøres for inventar og utstyr som er ført i driftsregnskapet. Bakgrunnen for dette er at kommunens praksis ved regnskapsføring av disse anskaffelser er forskjellig. Dersom alle virksomheter konsekvent hadde ført disse anskaffelsene i kapitalbudsjettet, kunne vi ha betraktet de anskaffelsene som føres i driftsregnskapet som kostnader knyttet til det enkelte driftsår. 

Som følge av den ulike regnskapsføringen av ovennevnte anskaffelser, må det i kalkylen også beregnes ( simuleres ) avskrivninger av slikt inventar og utstyr som også føres i driftsregnskapet.Dette for at vi skal få et reelt kostnadsbilde av virksomheten. Slike an-skaffelser vil som regel fremgå av inventarregnskapet.

Ved beregning av avskrivninger over driftsmidlets forventede levetid benyttes den lineære metode. For å finne levetiden og dermed avskrivningssatsen, for de ulike anskaffelser gjør vi bruk av de levetider som er foreslått av KOSTRA – prosjektet, jf  vedlegg 2.

KOSTRA som skal innføres i kommunen fra 2001 forutsetter at driftsregnskapet viser avskrivninger på varige driftsmidler. Dette vil forenkle arbeidet med å hente data som skal inn i selvkostkalkylen for den enkelte virksomhet. Vi gjør oppmerksom på det forhold at IT-anskaffelsene i 1999 vil kunne være uforholdsmessig høye i forhold til tidligere og senere år som følge av 2000- års problematikken.

I hvilken grad vi skal ta hensyn til inventar og utstyr ved utarbeidelsen av internbud, vil avhenge av konkurransegrunnlaget. Dersom bestillerenheten for eksempel skal stå for all anskaffelse av inventar og utstyr, må kostnadene til denne anskaffelsen holdes utenom internbudet.

· Bygninger ( eiendommer )

Hoveddelen av kapitalkostnadene, dvs. renter og avskrivninger er bundet til lokaler eller eiendommer. Generelt bør vi for å få et riktig grunnlag for beregning av de totale kostnadene ved en tjeneste inkludere disse kostnadene  i kalkylen.

Dersom virksomheten betaler husleie til private, vil husleien gå med til å dekke kapitalkostnadene for lokalene ( jf. pkt. andre driftsutgifter ).  Derimot er det ikke vanlig at kommunens virksomheter blir belastet med husleie for kommunalt eide lokaler som de disponerer. Dette medfører at vi ikke vil finne kostnadene i kommuneregnskapet. Når det gjelder vårt eksempel  med sykehjem er det heller ikke innført et internhusleiesystem for denne type virksomhet.

Ut av regnskapstallene vil vi heller ikke finne den reelle kapitalen som er knyttet til sykehjemsbygningen, dersom det ikke er et nybygg vi skal kalkulere kostnadene for. Dette skyldes at mange bygninger/eiendommer er anskaffet lang tid tilbake, og det vil være vanskelig å finne et brukbart grunnlag for beregningene. Vi kan derfor ikke foreta en avskriving uten at vi foretar en særskilt verdivurdering av kapitalen. Dette anses ikke hensiktsmessig i vårt tilfelle. Resultatet er at vi må se bort fra denne type kostnader i sykehjemseksempelet, forutsatt som nevnt over at det ikke gjelder nybygg. 
Dersom det fremgår av konkurransegrunnlaget at bestillerenheten også skal ha ansvar for bygningsmassen og teknisk vedlikehold av sykehjemmet vil det kun være driftskostnadene som skal inngå i internbudet. 

Øvrige mulige kostnader tilknyttet sykehjemsdrift

Kafeteria, kjøkken, vaskeri, laboratorietjenester

Kostnader/inntekter knyttet til denne type tjenester vil være avhengig av om de er med i kokurransegrunnlaget eller ikke for det aktuelle sykehjem. Det må derfor vurderes i det enkelte tilfelle om kostnadene/inntektene skal inngå/trekkes ut av kalkylegrunnlaget eller ikke.

Referanser

- Økonomistyring-kommunale økonomisystemer og styringsprinsipper

( Hedenstad, Fürst og Ropphaugen )

3. utgave 1995 Kommuneforlaget

- Kalkulasjon av kostnader i kommunale virksomheter, en praktisk veileder, 2. opplag 1997 Kommuneforlaget

- Budsjett- og regnskapsforskriftene 


- KOSTRA – prosjektet

Sjekkliste situasjonsbeskrivelse

Oppgaver




Utført ja/nei

Dato

Ansvarlig


Beskrivelse av virksomheten


Beskrivelse av markedet


Beskrivelse av kompetansebehov

Beskrivelse av skille bestiller/utfører

Beskrivelse av ansattes situasjon


Medvirkning fra ansatte


Prioriteringer


Hvilke oppgaver skal videre til politisk behandling mhp konkurranseutsetting?

1)

2)

3)


Modellvalg





Formål:


Fasen for modellvalg skal med andre ord legge alt til rette for fase 4 som er fasen for gjennomføring. Det er derfor viktig at fasen for modellvalg avsluttes med en meget grundig oppsummering av de foregående fasene, slik at ingen elementer er utelatt. Videre er det nødvendig at man i denne fasen også har skaffet tilveie tilstrekkelig kompetanse for fasene for gjennomføring og drift.

Når de organisatoriske tilpasningene er gjort går prosessen mer eller mindre over i kommunens tradisjonelle modell for anskaffelser og følger kommunenes anskaffelsesreglement i den videre prosessen.

Konkurranseutsettingsprosessens fase for valg av modell vil gå over i plan-leggingsfasen for anskaffelser, hvor underfasene er behovsverifikasjon, markedsundersøkelse og spesifikasjon.

Gjennomføringsfasen for bruk av konkurranse blir tilsvarende fasen for gjennomføring av anskaffelser.  Under-fasene er utarbeidelse av konkurranse-grunnlaget, valg av leverandør og kontraktsutforming

Driftsfasen i konkurranseprosessen blir tilsvarende oppfølgingsfasen for anskaffelser. Her er de underliggende fasene; kontraktsoppfølging, vurdering av livssykluskostnader og utfasing som betyr at forholdet mellom bestiller og utfører styres gjennom kontrakt.

Et resultat av denne fasen er at det kompetente organ tar stilling til bruk av konkurranse, og eventuelt foretar valg av metode. Dersom tjenesten skal unntas fra konkurranse skal dette begrunnes særskilt, jfr. Bystyremelding 1/98. Dersom gjennomgangen viser at konkurranse bør benyttes, anbefales følgende fremgangsmåte: 

· Ta standpunkt til nødvendige tilpasninger i dagens virksomhet og eventuelt velge 


organisasjonsløsning ved etablering av skille mellom bestiller- og utførerrollen

-
Vurdere behovet for og ønskeligheten av intern konkurransedeltagelse

-
Avklare om det ligger an til virksomhetsoverdragelse eller om det skal være et krav i 
spesifikasjonen at valgte leverandør skal overta ansatte

-
Avklare hvilke kontroll- og oppfølgingssystemer som skal etableres

-
Avklare hvordan hensynet til likebehandling kan sikres og at konkurransen er forut-sigbar og basert på åpenhet

-
Fastlegge fremdriftsplan

-
Foreta valg av konkurranseform og kontraktstrategi

-
Utarbeide informasjonsopplegg overfor de berørte parter

Beskrivelse av aktiviteter:

Organisatorisk skille mellom bestiller og utfører

Det er tidligere i veilederen, under fasen for situasjonsbeskrivelse, godtgjort for nødvendig-heten av å skille bestiller- utførerfunksjonene i to organisatoriske enheter.

Det er i forbindelse med Byrådssak  9703075-64 ”Midlertidig organisering av arbeidet med internbud for bydelene St. Hanshaugen/Ullevål, Vindern og Røa skissert følgende modell:



Begrunnelsen for å skille bestiller- og utførerfunksjoner rent organisatorisk er å forebygge habilitetsproblemer og skape troverdighet i markedet mht de interne bud som skal utarbeides. For bestillerenheten er det bydelsdirektør som blir øverste ansvarlige person, og for utførerenheten konstitueres det en midlertidig sekretariatsleder med etatssjeffullmakter. Dette innebærer også at det blir opprettet et eget MBU for sekretariatet.

Det er igangsatt et arbeid for å vurdere en permanent organisasjon for arbeidet med internbudet. Når dette arbeidet er fullført vil denne organisasjonen overta arbeid og ansvar fra den midlertidige organisasjonen.

Når det organisatoriske skille er gjennomført er det viktig at bestillerenheten opptrer på samme måte for den interne enheten som den gjør overfor eksterne tilbydere. Det vil si at bestillerenheten ikke på noen måte må være involvert i prosessen med internt bud. Det organisatoriske skille er også nødvendig for at utførerenheten skal makte å kalkulere dagens kostnader og kvalitet på en tilfredsstillende måte.

Bestillerenhetens forhold til brukerne

Som vi har omtalt tidligere er det bestillerenheten som skal i vareta kommunens myndighets-oppgaver. Brukerne skal derfor fortsette som tidligere med å henvende seg til kommunen.

· Mottak av alle henvendelser fra brukere/innbyggere/publikum

· Saksbehandling av alle henvendelser 

· Mottak av søknader, eventuelt bistå med å utforme søknader

· Saksbehandling i hht lovverket og kommunale kriterier

· Fatte vedtak

· Utforming av bestilling

Bestillerenhetens forhold til utfører

· Formidling av bestilling gjennom utarbeidelse av konkurransegrunnlag

· Valg av utfører

· Kontraktsforhandlinger

· Informere utfører om alle forhold av betydning

· Kontroll og oppfølging, herunder:

· Kontraktsstyring, pris, kvalitet, pålegg om utbedringer

· Koordinere samarbeidet mellom utfører og andre instanser

· Behandling av klager

Det vil være av stor betydning at forholdet mellom bestiller og utfører er preget av forretningsmessighet og en profesjonell holdning i alle saker. En felles problemstilling for begge parter er endringsarbeidet som må gjennomføres som bringer partene fra forvaltning til forretning.

Dyktiggjøring av utførerenheten

Det vil være behov for å dyktiggjøre utførerenheten slik at den blir konkurransedyktig. Bystyret har vedtatt prinsippet om at internt bud som hovedregel skal innhentes, da har bystyret samtidig forpliktet seg til å legge forholdene til rette for den interne budgiver slik at internt bud kan konkurrere på like vilkår som

 eksterne budgivere.

Det er i denne forbindelse nedsatt en arbeidsgruppe bestående av representanter fra byråds-avdelingene for finans, eldre og bydelene, byrådsleders avdeling og byrådsavdeling for miljø og samferdsel. Arbeidsgruppen har fått følgende mandat:

· Tilpasse vilkår for å gjøre intern konkurransedeltagelse mulig

· Oppnå et troverdig skille mellom bestiller- og utførerfunksjoner, herunder ivareta kravene til habilitet og likebehandling

· Gjennomføre kontroll og oppfølging av interne budgivere som har vunnet

Følgende prinsipper bør legges til grunn for omstillingsprosessen:

· Arbeidet med omstilling mht organisasjon og ledelse bør gjennomføres i form av et eget prosjekt

· Ansatte må informeres fortløpende og trekkes mest mulig inn i arbeidet

· Det må tas standpunkt til bruk av egnede virkemidler innenfor områdene:

· Utforming av tilbud

· Rekruttering

· Kompetanseheving

· Omplassering, førtidspensjonering

· Økonomistyring, rapportering og kontroll

· Kvalitetssikring

Dyktiggjøring av bestillerenheten

Personalet i bestillerenheten vil normalt stå sentralt i arbeidet med å utforme konkurranse-grunnlaget. Målsettingen for bestillerenheten er at den på en så kostnadseffektiv måte som mulig (ved konkurranseutsetting) skal anskaffe tjenester som kommunen har finansierings- og myndighetsansvaret for. Bestillingen vil i denne sammenheng være det samme som et hvilke som helst annet tjenestekjøp og dermed følge kommunens tradisjonelle modell for anskaffelser, samt kommunens anskaffelsesreglement.

Med tjenestekjøp menes kjøp av en ytelse uten kjøp av gjenstander. Det skilles allikevel ofte mellom :

· Rene tjenestekjøp

· Leveranserelaterte tjenestekjøp

Sistnevnte kategori forutsetter at bestiller/kjøper også må kjøpe andre leveranser for å oppnå de ønskede ytelsene. Tjenestekjøp kan være en direkte funksjon av tidligere kjøp av andre leveranser. Dette kan påvirke mulighetene til å gjennomføre effektive innkjøp av tjenester:

Former for tjenestekjøp 

· Frie (”rene”)

Tjenester som kjøpes uavhengig av andre








leveranser (rådgivning etc.)

· Utstyrstavledede  

Tjenester som er en funksjon av tidligere

                                
utstyrkjøp, men avhengig av den 

opprinnelige utstyrsleverandør

· Utstyrsavhengige

Tjenester som kosteffektivt bør avtales 

sammen med kjøp av ustyret

· Leveranseinkluderte
Totalleveranser som inkluderer utstyr, 

materiell og tjenester

De leveranserelaterte tjenestekjøpene må vurderes mht en kostnads- og leveransemessig helhet, f. eks ved totalkostnadsanalyser eller ved evaluering av levesykluskostnader. Erfaring viser at drifts- og vedlikeholdskostnadene som regel overstiger investeringskostnadene.

For å finne frem til effektive metoder å styre kjøp av tjenester, må man ta utgangspunkt i fellestrekk som kan ha betydning for måten man må arbeide på. Dette kan gjøres f. eks ved å vurdere; tjenestens art, tjenestens varighet, tjenestens form, prisformat, funksjonelle likhetstrekk og leverandørens ansvar. Basert på vurderingen av funksjonelle likhetstrekk kan man dele tjenestekjøp inn i følgende kategorier;

· Utstyrsrelaterte tjenester

· Timeverkskontrakter

· Ytelseskontrakter (fastpris)

· Tradisjonelle konsulenttjenester

· Leie

· Transport

I forbindelse med bruk av konkurranse vil tjenestekjøp de neste årene bli mer og mer vanlig, ikke minst innenfor sektorer som til nå tradisjonelt har vært drevet av det offentlige selv. Vi vil nedenfor presentere 15 grunnregler for tjenestekjøp. 

1 Verifiser behovet for tjenesten

2 Lag en behovstyrt spesifikasjon (ytelsesspesifikasjon hvis mulig)

3 Bruk markedet

4 Benytt fastprisformat

5 Forlang garanti for behovsdekningen (krav til kvalitet og måloppnåelse)

6 Ikke aksepter kostnadsbasert prising

7 Kjøp tjenester til riktig tidspunkt i prosessen

8 Sørg for tilbakemelding til leverandøren om mottatt kvalitet i forhold til forventet kvalitet ( beskrivelse av avvik)

9 Still krav til prioritet – ikke vik for andre

10 Ikke aksepter indeksering av avtaler

11 Still krav om å bli betjent av ”A-laget”

12 Bytt personell hvis det ikke fungerer

13 Utarbeid vurderinger om hvorvidt tjenesten kan produseres internt eller bør kjøpes i markedet (kjøpe/lage-vurderinger)

14 Ikke benytt timekontrakter dersom det kan unngås

15 Fokuser på totalkostnadene – livssykluskostnader


Kontraktstrategi

Valg av kontraktstrategi skal i hovedsak ha èt formål og det er å forebygge eller begrense fremtidige konflikter. Videre skal valg av  kontraktstrategi selvfølgelig bidra til å redusere prisen, eventuelt oppnå bedre kvalitet til samme pris.

Kontraktstrategi inneholder følgende elementer:

· Valg av konkurranseform

· Spesifikasjonsgrad  av konkurransegrunnlaget (spesifikasjonstype)

· Prisformat

· Størrelsen på kontrakten

· Opsjon på videre drift

Valg av kontraktstrategi skal også bidra til å tilpasse tilbudene etter kommunens behov. Som kjent kan kommunens behov endres over tid. Erfaring viser at endringstakten øker fra år til år. Valg av kontraktstrategi må dermed også bidra til stor grad av fleksibilitet mht kommunens ulike behov, samt å aktivt bidra til en smidig og endringsvillig organisasjon.

Virksomhetsoverdragelse

Resultatet av konkurransen kan bli at internbudet vinner eller at en ekstern tilbyder vinner. Dersom førstnevnte er tilfelle, vil det ikke bli tale om en vikrosmhetsoverdragelse ettersom tjenesten vil bli ført videre i regi av kommunen. Dersom en ekstern tilbyder vinner, vil det kunne bli tale om virksomhetsoverdragelse.

En avgjørende forutsetning for å nå målene ved bruk av konkurranse er at kommunen opptrer ryddig og korrekt i forhold til de ansatte og deres organisasjoner.

Arbeidsmiljøloven har i kap 12 A regler om arbeidstakerens rettigheter ved virksomhets-overdragelse m.v. Disse vil stå sentralt ved overføring av virksomhet. Videre er det mellom kommunen og arbeidstakerorganisasjonene inngått tariffavtaler som særlig i forkant av eventuell virksomhetsoverdragelse kan får betydning. 

Arbeidsmiljølovens kap. 12 A

Etter arbeidsmiljølovens § 73 A får bestemmelsene om virksomhetsoverdragelse anvendelse ved overføring av "virksomhet eller del av virksomhet". I lovforarbeidene er det lagt til grunn at dette uttrykket omfatter "overdragelse av alle typer virksomheter som omfattes av arbeids-miljøloven, hva enten det dreier seg om produksjon, kjøp, salg, tjenesteyting," osv. og at gjenstand for overføringen i utgangspunktet også omfatter offentlig sektor.

Når en virksomhet overføres til en annen arbeidsgiver, oppstår det spørsmål on hvilke virkninger en slik overføring medfører når det gjelder arbeidsforholdet for de arbeidstakere som er knyttet til virksomheten. Tilsvarende gjelder hvor overføringen bare gjelder en del av virksomheten.

I Arbeidsmiljøloven kap. 12 A er det gitt regler om overføring av virksomhet som tar sikte på å avklare de virkninger som slik overføring av arbeidsforholdet medfører, samt bestemmelser om hvorledes arbeidsgiver skal gå frem i forhold til de ansatte. I § 73 B nr. 1 reguleres forholdet til rettigheter og plikter etter de individuelle arbeidsavtaler, mens forholdet til pensjonsytelser er særskilt regulert i § 73 B nr. 3. Rettigheter etter tariffavtale er regulert i § 73 C nr. 2. Vern mot usaklig oppsigelse som følge av overføringen er regulert i § 73 C. § 73 D tar særlig sikte på å verne om de tillitsvalgte. Dessuten gir § 73 E nærmere regler om informasjon og drøfting med de tillitsvalgte. 

Nedenfor gis en kort gjennomgang av enkelte av de bestemmelsene som er nevnt foran. Bestemmelsene regulerer rettsvirkningene av virksomhetsoverdragelse.

Oppsigelsesforbudet

Det følger av Arbeidsmiljølovens § 73 C nr. 1 at overføring av en virksomhet til et annet rettssubjekt i seg selv ikke gir grunnlag for oppsigelse eller avskjed av de arbeidstakere som er knyttet til virksomheten. Forbudet omfatter både overdrager og erverver av virksomheten.

Bestemmelsene er likevel ikke til hinder for at det kan foreligge saklig grunn for oppsigelse av andre årsaker en virksomhetsoverdragelse.

Plikt til å følge med over til ny virksomhet

Det avgjørende for om en arbeidstaker omfattes av reglene om virksomhetsoverdragelse, er om arbeidsforholdet består på det tidspunktet overdragelsen finner sted. Hvor bare en del av en virksomhet overføres kan det by på vanskelige grensedragninger mht hvem som omfattes. Ved funksjoner/virksomhet som hat betjent også gjenværende deler av en forvaltning kan det også være vanskelig å trekke grensen. Generelt må det fastslås at man primært bør søke å finne den hovedsakelige tilknytning vedkommende har hatt, og la denne danne grensen.

Spørsmålet om arbeidstaker er forpliktet til å følge med virksomheten over til ny arbeidsgiver er omstridt. Kommunens syn på dette spørsmålet er at arbeidstakeren etter loven ikke kan forlange fortsatt å være ansatt i kommunen ved utskilling av virksomhet.

Lønns- og arbeidsvilkår

Det fremgår av Arbeidsmiljølovens  73 B nr. 1 at de individuelle lønns- og arbeidsvilkår som gjelder på det tidspunkt overføringen finner sted, overføres til den nye arbeidsgiveren. Ny arbeidsgiver blir med andre ord bundet av innholdet i de gjeldende arbeidsavtalene.

Tariffavtale

Den nye innehaver skal etter reglene i Arbeidsmiljølovens § 73 B nr. 2, oppfylle de individuelle arbeidsvilkår som følger av tariffavtalen i den tidligere innehavers virksomhet, men tariffavtalen som sådan ikke følger med. Bestemmelsene innebærer at de kollektive rettigheter i tariffavtalen ikke følger med overdragelsen, bl. a. tariffbestemmelser om arbeidstakers medbestemmelse, de arbeidsrettslige fredspliktregler m.v.

De individuelle rettigheter etter tariffavtalen vil etter overdragelsen utløpe dersom tariff-avtalen utløper eller ved at den nye innehaver inngår ny tariffavtale.

Dersom den nye innehaver fra før er bundet av annen tariffavtale, vil arbeidstaker kunne påberope bedre rettigheter enn den tidligere innehavers tariffavtale, i kraft av  Arbeidsmiljølovens § 73 B nr. 2. I likhet med rettighetene i § 73 B nr. 1, kommer rettighetene etter § 73 B nr. 2 bare de arbeidstakere til gode som var ansatt på overdragelsestidspunktet.

Pensjonsforhold

Den nye innehaver overtar ikke forpliktelsene til å yte pensjon, det være seg uførepensjon, alderspensjon eller etterlattepensjon, som er opptjent hos tidligere innehaver. Dette fremgår av Arbeidsmiljølovens § 73 B nr. 3.

Ved kollektiv pensjonsforsikring, slik en har for ansatte i Oslo kommune, vil en uttreden av arbeidsforholdet medføre at opparbeidet verdi kommer arbeidstakeren til gode i form av såkalt oppsatt pensjon. Det betyr at den enkelte arbeidstaker vil få utbetalt pensjon opparbeidet gjennom ansettelsesforhold i Oslo kommune, i tillegg til eventuell pensjon fra ny arbeidsgiver, på pensjoneringstidspunktet.

Informasjon og drøfting med ansatte

Bystyremelding 1/98 "Konkurranse og kvalitet" peker særlig på at det er en forutsetning for gode og vellykkede prosesser at ansatte trekkes aktivt med i drøftinger vedrørende forhold av betydning. Dette for å sikre rett informasjon til rett tid, slik at prosessene kan gjennomføres på en betryggende måte.

I forbindelse med virksomhetsoverdragelse er informasjon og drøfting med de tillitsvalgte av vesentlig betydning. I Arbeidsmiljølovens § 73 E er det derfor fastsatt at tidligere og ny arbeidsgiver plikter, så tidlig som mulig, å drøfte ulike spørsmål vedrørende overføringen med de tillitsvalgte. Det er uttrykkelig fastsatt at det skal gis særskilt informasjon om grunnen til overføringen, om de rettslige, økonomiske og sosiale følger av overføringen for arbeidstakerne, og om planlagte tiltak overfor arbeidstakerne. Det er videre fastsatt at hvor tidligere eller ny arbeidsgiver planlegger tiltak overfor sine respektive arbeidstakere, skal de så tidlig som mulig drøfte tiltakene med de tillitsvalgte med sikte på å oppnå en avtale.

 Bestemmelsene i Arbeidsmiljølovens § 73 E må sees i sammenheng med de regler som er inntatt i Hovedavtalen og MBU -avtalen i Oslo kommunes tariffområde om informasjon og håndtering av bl. a. prosesser vedr. konkurranseutsetting.

Særlige bestemmelser om konkurranseutsetting m.v. i Hovedavtalen, Avtale om medinnflytelse/medbestemmelse og avtale om kontaktutvalg

Det er i den nye hovedavtalen, avtale om medinnflytelse/medbestemmelse og avtale om kontaktutvalg som gjelder i Oslo kommunes tariffområde med virkning fra 01.01.00, inntatt bestemmelser av betydning for prosesser vedrørende konkurranseutsetting.

I Hovedavtalens §14 er det fastsatt regler om arbeidsgivers plikter i forhold til tillitsvalgte. Det fremgår i § 14 siste ledd, bokstav f at arbeidsgiver plikter å legge forholdene til rette for at tillitsvalgte trekkes aktivt med i prosesser vedrørende konkurranseutsetting. Det er i avtale om medinnflytelse/medbestemmelse gitt nærmere regler som vil måtte sees i sammenheng med hovedavtalen.

I følge avtale om medinnflytelse/medbestemmelse §4.4 annet ledd er arbeidsgiver ansvarlig for å organisere arbeidet med konkurranseutsetting på en måte som sikrer medvirkning i hele prosessen. Informasjon skal gis til MBU på et så tidlig tidspunkt som mulig. Bestemmelsene angir videre hvordan medinnflytelse og medbestemmelse gjennom MBU skal skje i de ulike faser (nevnt i Bystyremelding 1/98) av prosessen.

Kontaktutvalget har som sentralt informasjons- og rådslagningsorgan mellom partene i Oslo kommune også oppgaver i forhold til spørsmål om konkurranseutsetting. Utvalget kan etter reglene i avtale om kontaktutvalg § 4.1 ta opp til behandling saker som gjelder større og/eller prinsipielle spørsmål vedrørende gjennomføring av konkurranseutsetting og konkurranse-utsettingsprosesser.

De ovenfor nevnte avtaler er inntatt i en egen avtalesamling i Oslo kommune, Dok. 24.

Avtalen om omplassering

For ansatte som blir overført til ny arbeidsgiver vil omplassering på bakgrunn av overtallighet ikke være aktuelt.
I de tilfelle at en virksomhet eller deler av denne utsettes for konkurranse eller forberedes for konkurranse vil arbeidsoppgaver kunne bortfalle eller oppgaver måtte løses på en annen måte. I begge tilfelle vil det kunne føre til at kommunale arbeidstakere vil kunne bli overtallige i vedkommende virksomhet og derved ha krav på annet arbeid i virksomheten eller omplassering til andre deler av kommunen.

Etter bestemmelsene i omplasseringsavtalen skal det legges til rette for at overtallige arbeidstakere kan gis hensiktsmessig opplæring/kompetanseutvikling for å lære seg å beherske nye arbeidsoppgaver. 

I kombinasjon med omplassering vil det også være aktuelt å tilby førtidspensjon. I denne sammenheng bemerkes at byrådet vil vurdere å endre den nåværende grense for å kunne få førtidspensjon ( 62 år) bl.a. som en følge av de nylig endrede regler for avtalefestet pensjon (AFP).

Andre virkemidler i omstillingsprosessen

I tillegg til de fremgangsmåter som er beskrevet ovenfor, kan det være hensiktsmessig i det enkelte tilfelle å vurdere ett eller flere av de nedenfor angitte virkemidler: 

· Egne tiltak for opplæring, kompetanseheving og/eller tilrettelegging av kommunens egen virksomhet før konkurranse

· Krav i forespørselen om at ansatte som ønsker det skal ha anledning til å bli med over til ny tjenesteprodusent. Dette tiltaket er kun aktuelt der det ikke foreligger virksomhetsoverdragelse i juridisk forstand

· Tilrettelegging for at ny tjenesteprodusent på frivillig basis rekrutterer blant de kommunalt ansatte i den konkurranseutsatte enheten. Dette tiltaket er kun aktuelt der det verken foreligger virksomhetsoverdragelse i juridisk forstand eller er stilt krav  om overtagelse av de ansatte i forespørselen, jfr. punktet ovenfor

· Førtidspensjonering

· Etablering av alternative sluttvederlagsordninger

· Støtte til kompetanseheving

· Tiltak for å lette og/eller bidra til etablering av egne virksomheter for ansatte.

· For øvrig vil det søkes lagt til grunn for at byrådsavdeling for finans/kontoret for personellplanlegging og omplassering (KPO) gjennom tilførsel av kompetanse og ressurser setter virksomheter i stand til, og om nødvendig bidrar til, å hjelpe eventuelle overtallige til å få ny jobb, om nødvendig også utenfor Oslo kommune

Det kompetente organ må ta stilling til om slike virkemidler skal tas i bruk..

Intern konkurransedeltagelse

For Oslo kommune er formålet med økt bruk av konkurranse at det skal medføre flere, bedre og billigere tjenester og økt fokusering på de kvalitative resultater for brukerne. Det er ikke et mål i seg selv at eksterne leverandører skal overta kommunal tjenesteproduksjon.

Det skal derfor som hovedregel vurderes om interne enheter skal delta i konkurransen om leveranse til Oslo kommune. Dette skal bidra til at markedskonkurransen sikres og fremmes, samt at kommunen utnytter og opprettholder egenkompetansen.

Informasjon om det videre arbeidet

Bystyremeldingen uttrykker eksplisitt flere steder behovet for å produsere informasjon i forkant, under og i etterkant av de ulike prosessene og fasene. Informasjonen har to hovedmål; på den ene siden å bidra til forutsigbarhet mht de ulike fasene og ikke minst informere om resultatet av så vel de politiske som de administrative prosessene. De viktigste temaene å informere om vil være:

· Informasjon til ansatte om resultatet av og konsekvensene av politiske beslutninger i  bydelsutvalget, byrådet og bystyret

· Informasjon om nødvendige omstillingstiltak av det tjenesteområde eller den virksomhet som skal konkurranseutsettes

· Informasjon vedr. tilgjengelige virkemidler tjenesteområdet eller virksomheten som skal ut i konkurranse rår over mht i bli konkurransedyktig, samt tilgjengeligheten av ressurser som kompetanseheving, førtidspensjonering, omplassering mv.

· Informasjon vedr. organiseringen av arbeidet mht å utformere konkurransegrunnlaget

· Informasjon om evaluerings- og forhandlingsfasene

· Informasjon om samarbeidet mellom kommunen og intern budgiver, dersom denne vinner konkurransen


Informasjonen som utarbeides må være målrettet, samt gis på et riktig tidspunkt. Videre må informasjonsarbeidet ta i bruk de mest hensiktsmessige informasjonskanalene, bestemt av informasjonens innhold og målgrupper.


Det er et betydelig informasjonsarbeid som skal gjøres innad i organisasjonen. I dette arbeidet vil det være nødvendig å velge mellom ulike virkemidler, samt benytte seg av de etablerte informasjonssystemene i kommunen. De største utfordringene vil imidlertid kommunen bli stilt overfor når det gjelder informasjon til eksterne, som ulike brukergrupper, samarbeidene organisasjoner mm.

Oppsummering

Fasen for modellvalg er den mest arbeidskrevende fasen. Det kreves mye arbeid og omtanke mht å etablere bestiller - og utførerenhetene. Videre skal det drives stor grad av informasjons-virksomhet både internt og eksternt, med spesielt fokus på alle ansatte som blir berørt.

Bruk av konkurranse medfører endringer, og relevant informasjon vil i denne forbindelse gi økt trygghet og forutsigbarhet. Det er en målsetning at brukerne skal oppleve konkurranse-prosessen som fordelaktig på grunn av et sterkere fokus på kvalitet og informasjon. Kommunen er som arbeidsgiver forpliktet til egne informasjonsordninger for de ansatte og deres organisasjoner, og disse ordningene skal benyttes aktivt.

Ikke minst vil omstillingsprosessen for den interne utførerenheten medføre behov for kompe-tanseutvikling og tilførsel av ressurser og aktiv bruk av konkurransedyktige virkemidler, dersom internbudet skal være konkurransedyktig i forhold til eksterne budgivere.

Sjekkliste for valg av modell

Utført ja/nei

Ansvarlig


Skille bestiller/utfører


Dyktiggjøring av utførerenheten


Dyktiggjøring av bestillerenheten

Valg av kontraktsstrategi

Avklaring av ansattes situasjon

Ved virksomhetsoverdragelse


Informasjon til ansatte


Prioriteringer


Hvilke oppgaver er konkurranseutsatt?

1)

2)

3)


Gjennomføring






Formål:


Utarbeiding og godkjenning av konkurransegrunnlaget

Et godt og hensiktsmessig konkurransegrunnlag danner en av de viktigste rammebetingelsene for en vellykket konkurranse. Det er bestillerenheten som er ansvarlig instans for dette arbeidet. Konkurransegrunnlaget representerer en omformulering av kommunens oppdrag i form av en bestilling til aktuelle utførere som i sin tur skal konkurrere om å vinne oppdraget. 

Sentrale elementer i konkurransegrunnlaget:

	GENERELLE FORHOLD
	KONKURRANSEFORSKRIFTER

	Praktisk informasjon;
	Konkurransenøytralitet

	            Informasjon om oppdragsgiver
	Konkurranseform

	            Informasjon om konkurransen
	Konkurransegrunnlaget;

	            Tekniske leveranser
	            Definisjon     

	Nærmere om bestillingen;
	            Aktuelle dokumenter

	             Bestillingens innhold
	            Kunngjøring

	             Overordnet ansvar
	Fremdriftsplan

	             Mål og kvalitetskrav
	Innsending av tilbud;

	             Avtaleperiode
	            Generelle bestemmelser

	             Beskrivelse av ansvarlig organisasjon 
	            Utforming av tilbudet

	             Statistikk og prognoser
	            Frist for innsending av tilbud

	             Internt bud  
	Andre vilkår;

	Beskrivelse av virksomheten;
	             Underleverandører

	             Lokaliteter
	             Dokumentasjon av kompetanse

	             Tegninger over bygningsmassen
	Åpning av tilbud

	             Tekniske spesifikasjoner   
	Vurdering av tilbud

	             Inventar og utstyr
	             Kvalifisering

	
	             Tilbudsvurdering

	
	             Vurderingskriterier

	
	Aksept av tilbud

	
	Inngåelse av avtale


Sentrale elementer i konkurransegrunnlaget, fortsetter:

	KRAVSPESIFIKASJON   (behov- ytelse)
	KOMMERSIELLE FORHOLD

	Forutsetninger
	Kontaktpersoner;

	Hva bestillingen omfatter;
	            Kontaktperson hos bestiller

	            Virksomhetens egenart
	            Kontaktperson hos utfører

	            Virksomhetens omfang   
	Avtaleperiode

	            Tekniske hjelpemidler
	Ansvar;

	            Kost      
	            Ansvar for skade

	            Anvisning av brukere, publikum
	            Forsikringer

	            Utstyr og forbruksartikler
	            Sosiale utgifter, andre skatter og avgifter

	            Renhold
	Økonomi;

	            Tilsyn og sikkerhet
	            Godtgjøring til utfører

	            Samarbeid   
	            Godtgjøring for endringer og tillegg    

	            Opplæring av studenter, elever og lærlinger
	            Reise- og diettgodtgjøring

	Håndtering av spesielle situasjoner;
	            Indeksregulering

	            Akutte behov  
	            Sluttavregning

	            Endringer i behov
	            Fakturering

	            Utførers kvalitetskontroll 
	            Morarente

	Informasjon, innsyn og dokumentasjon;
	            Garantier

	            Informasjon til utfører
	            Statstilskudd

	            Informasjon til brukere, publikum
	            Egenandeler

	            Innsyn i utførers virksomhet
	Overføring av avtalen til andre

	            Taushetspliktbestemmelser
	Endringer og tillegg

	            Dokumentasjon
	Tilleggsytelser

	            Rutiner for rapportering av overgrep mm
	Dokumentenes innbyrdes rangordning

	Personalspørsmål;
	Avtalebrudd

	            Arbeidsgiveransvar     
	Reforhandling av avtalen

	            HMS
	Tvist;

	            Lover og avtaler
	            Tvist mellom bestiller og utfører

	            Personaltetthet
	            Tvist mellom bestiller og egenregienhet

	            Kompetanse og kompetanseutvikling
	Force Majeur

	            Rekruttering
	Avslutning av avtaleforholdet

	
	

	LOKALER, INVENTAR, UTSTYR
	

	Lokaler
	

	Inventar, møbler, utstyr
	

	Inspeksjon før, under og etter avtaleperioden
	

	Diverse kostnader
	

	Renhold
	

	
	

	OPPFØLGING OG VURDERING
	

	Oppfølging;
	

	            Utførers oppgaver og ansvar
	

	Utførers egen kvalitetskontroll            
	

	Bestillers kvalitetskontroll
	

	            Hensikt
	

	            Kvalitetsmålinger
	

	            Krav til utfører
	

	Klager
	

	Håndtering av avvik
	

	
	

	
	

	
	


Behovsdekning og kravspesifikasjon

Målsettingen med kravspesifikasjonen er riktig behovsdekning til lavest mulig kostnad og risiko. (Kilde: Interpro AS) Det er en forutsetning at det reelle behovet er vurdert og definert før spesifikasjonen lages. Spesifikasjonen blir aldri kosteffektiv uten at behovet er riktig angitt og verifisert.

Utforming av kravspesifikasjonen er et viktig redskap for å påvirke tilbydernes respons. Krav- spesifikasjonen må utformes slik at den gir størst mulig konkurranse fra aktuelle leverandører. Brukt på feil måte kan en spesifikasjon som er for detaljert være direkte fordyrende og kvalitetsforringende for bestiller fordi konkurransen uteblir. En spesifikasjon kan også begrense leverandørvalget ved f. eks for detaljerte krav som kun tilfredsstilles av få leverandører.

En god kravspesifikasjon skal bidra til å: 

· Dekke reelle behov

· Gi respons hos de beste og mest kosteffektive leverandørene

· Lavest mulige totalkostnader

· Lavest mulig risiko

· Gi høy grad av fremtidig fleksibilitet

· Stimulere til innovasjon

En god kravspesifikasjon bør inneholde følgende punkter:

· Beskrivelse av kapasitet

· Beskrivelse av kvalitet

· Beskrivelse av tilgjengelighet og pålitelighet

· Miljø- og sikkerhetskrav og normer

· Beskrivelse av dokumentasjonsbehov

· Garantier

· Oversikt over gjeldende lover, regler og retningslinjer

· Testmetoder

· Leveringsbetingelser

· Oppfølging og service

Det er av avgjørende betydning at potensielle leverandører får anledning til å benytte flest mulig av sine standardløsninger fordi det resulterer i;

· Kjente og utprøvde løsninger

· Lavere tilpasningskostnader

· Bedre oversikt over totalkostnadene

· Bedre garantier

· Forenkler kvalitetsmålinger


Uansett valg av spesifikasjonstype må det legges vekt på:

· Kontroller at de reelle behovene er dekket

· Gi rom for fremtidige utvidelser, oppgraderinger etc

· Lytt til leverandørens forslag

· Benytt standardløsninger der det er mulig

· Vurder pris og prisningsmetode nøye

· Forstå og vurder betalingsvilkårene

Husk at enkle og presise kravspesifikasjoner gir leverandørene insentiver til innovasjon og konkurranse. Enkle spesifikasjoner er en grunnleggende forutsetning for kvalitet og kost-effektivitet mht løsninger. 




Fullmakter til å vedta konkurranseutsetting

Bystyret behandlet på møte 26. mai 1999 sak 336 ”Fullmakter til å vedta konkurranse-utsetting” og fattet følgende vedtak:

”1) Redegjørelse for eksisterende fullmaktsstruktur vedr. konkurranseutsetting 

      tas til orientering.



 2) Økonomireglementet gis følgende tilføyelse:




4.7 Konkurranseutsetting

Byrådet gis innenfor sitt ansvarsområde fullmakt til å konkurranse-utsette tjenester/tjenestesteder som utføres av kommunalt ansatte med et brutto lønnsbudsjett på inntil 5 millioner kroner. Beløpsgrensen gjelder hver enkelt sak om konkurranseutsetting.

Som tjenester/tjenestesteder forstås oppgaver/tjenesteytende enheter innenfor virksomhetene som er underlagt byrådet ansvarsområde.

Konkurranseutsetting av helse- og omsorgstjenester besluttes av by-styret.

5.2d Konkurranseutsetting

Bydelsutvalget gis innenfor sitt ansvarsområde fullmakt til å konkurranseutsette tjenester/tjenestesteder som utføres av kommunalt ansatte med brutto lønnsbudsjett på inntil 5 millioner kroner. Beløps-grensene gjelder hver enkelt sak om konkurranseutsetting.

Som tjenester/tjenestesteder forstås oppgaver/tjenesteytende enheter innenfor virksomhetene som er underlagt bydelsutvalgets ansvars-områd.

Konkurranseutsetting av helse- og omsorgstjenester besluttes av by-styret.”

I det videre har vi valgt å legge vekt på de viktigste områdene i denne fasen av konkurranseprosessen. Det vil også være nødvendig å forholde seg til Veilederen i anskaffelser som i detalj redegjør for de ulike aktivitetene. 

Kunngjøring

Informasjon om konkurransen skjer gjennom offentlig kunngjøring. Det er viktig at gjeldene lover og regler følges og at følgende formalia gjennomføres;

· Konkurranseform

· Hvem svarer på spørsmål fra kommunens side

· Hvem kan kontaktes mht visning av lokaler etc.

· Tilbudets form og innhold

· Avklaring vedr. forbehold i forhold til konkurransegrunnlaget

· Hvor tilbudet skal sendes

· Når utløper tilbudsfristen

· Når og hvordan finner tilbudsåpningen sted

· Hvor lenge forventes tilbudene å være bindene

Åpning av tilbud

Tilbudene bør åpnes så snart som mulig etter tilbudsfristens utløp. Dette gjøres som egen forretning med minst to personer til stede. Se for øvrig veileder i anskaffelser, kap. 4.

Vurdering av tilbud

Vurderingen av tilbudene er en komplisert og omfattende prosess. En grunnleggende forutsetning for å vurdere de ulike tilbudene er at de er sammenlignbare. 

De mest vanlige evalueringskriteriene er:

· Kapasitet og ytelse i forhold til aktuelle behov

· Tilgjengelighet

· Kvalitet

· Sikkerhet

· Pålitelighet

· Pris

· Garantier

· Leveringsdyktighet

Kontroll og vurdering av tilbud forutsetter kunnskap, metoder og teknikker for å vurdere de ulike kriteriene, samt å se konsekvensen av tilbudte løsninger for tiltenkt anvendelse. Vurderingene vil være basert på en kombinasjon av informasjon fra tester, erfaringsdata og informasjon fra tilsvarende eller andre sammenlignbare forhold, samt bruk av referanser. Denne typen informasjon vil bli stadig viktigere.

Når bestiller har dannet seg et inntrykk av:

· Tilbydernes sterke og svake sider

· Innbyrdes rangering av tilbyderne

· Uklarheter vedr. tilbudene

må det videre arbeidet avklare om man skal gå i forhandlinger med en eller flere av tilbyderne. Vurderingene bør nedfelles i et dokument med spesielt fokus på klare, entydige og enkel formuleringer. Eventuelle forhandlinger må ta utgangspunkt i konkurransegrunnlaget og kravspesifikasjonen. Andre forhold er ikke relevante.

Evaluering av forhandlingsresultatet

Etter at forhandlinger er gjennomført foretar bestillerenheten en samlet evaluering av for-handlingsresultatet. Dette innebære bl. a. en vurdering av følgende forhold:

· Tilfredsstiller resultatet av forhandlingene krav til kvalitet?

· Er man rimelig sikker på tilbydernes innbyrdes rangering (kan det beste tilbudet identifiseres?)

· Er besparelsene av en slik størrelsesorden at det samlet sett er økonomisk fordelaktig for kommunen å overlate tjeneste-produksjonen til en ekstern utfører?

Det er viktig å presisere at forhandlingsresultatet skal kommunen komme til å leve med i flere år fremover, samt at det vil berøre et stort antall ansatte og brukere. Gale eller dårlige valg vil dermed komme til å koste både tid og penger. Bruk av nødvendig tid er derfor en grunnleggende faktor for suksess i tillegg til nødvendig kompetanse i forhold til å vurdere og evaluere leverandører, samt å gjennomføre forhandlinger. 

Erfaringer fra våre naboland viser at bruk av konkurranse i seg selv ikke er nøkkelen til bedre ressursutnyttelse, men at det er hvordan denne prosessen blir gjennomført som er utslagsgivende. Konkrete eksempler viser hvordan dårlig forarbeid og oppfølging i ettertid kan føre til at det ikke oppnås noen gevinster. Imidlertid er det også dokumentert at det ved en god og gjennomtenkt prosess kan oppnås tildels betydelige kostnads- og kvalitetsgevinster.
Aksept av tilbud

Når forhandlingene er gjennomført og resultatet evaluert, er den videre prosess som følger:

· Det utarbeides en anskaffelsesprotokoll med begrunnet anbefaling 

vedr. valg av leverandør. Denne overleveres bydelsdirektøren.

· Virksomhetsleder lager en formell innstilling til anskaffelses-komiteen

· Anskaffelseskomiteen tar endelig stilling til valg av leverandør

Det vises i denne sammenheng til byrådets innstilling av 21.12.1998, sak 456, der det ble foreslått nye regelverk for anskaffelser av varer, tjenester og bygg- og anleggsarbeider og for ansvar og myndighet i anskaffelsesprosessen. Det er vedtatt at regelverkene endres i overensstemmelse med forslag i denne byrådsaken. 

Nytt anskaffelsesregelverk og regelverk for ansvar og myndighet er forutsatt å skulle bidra til mest mulig kosteffektiv tjenesteproduksjon. Anskaffelser skal derfor foretas på en mest mulig kosteffektiv måte basert på forretningsmessige og anskaffelsesfaglige prinsipper. (se for øvrig revidert anskaffelsesreglement for Oslo kommune)

Avtaleinngåelse

Avtalen undertegnes i minst to eksemplarer av representanter som har fullmakt til å forplikte partene. Det er viktig å inngå en avtale så snart som mulig etter at leverandørvalget er foretatt. Når avtalen er inngått informeres de øvrige tilbyderne om resultatet. Samtidig informeres alle berørte parter. Med berørte parter menes aktører som bør vite at det i fremtiden vil være en ny utfører av tjenestene.

Spesielt om det interne budet

For Oslo kommune er formålet med økt bruk av konkurranse at det skal medføre flere, bedre og billigere tjenester og økt fokusering på de kvalitative resultater for brukerne. Det er ikke et mål i seg selv at eksterne leverandører skal overta kommunal tjenesteproduksjon.

Det skal derfor i følge Bystyremelding 1/98, som hovedregel vurderes om interne enheter skal delta i konkurransen om leveranse til Oslo kommune. Dette skal bidra til at markedskonkurransen sikres og fremmes, samt at kommunen utnytter og opprettholder egen-kompetansen

Bruk av konkurranse som et virkemiddel krever ikke-favorisering av tilbydere, så vel kommunale og kommunalt eide enheter som ideelle organisasjoner og andre private virksomheter. Likebehandling forutsetter likeledes klare spilleregler og troverdighet blant aktørene. Deltagerne i konkurransen skal likebehandles i anskaffelsesprosessen og samme krav skal stilles til oppgaveutførelsen i avtaleperioden.

Når kommunale virksomheter deltar i konkurransen skal det derfor påses at alle relevante kostnader er medtatt og at tilbudskalkylen er satt opp på en forretningsmessig måte. Det er derfor foretatt en videreutvikling av eksisterende kalkylesystem. Interne bud skal spesifiseres slik at de kan sammenlignes med eksterne bud.

Hvis interne bud vinner konkurransen skal det utarbeides avtaler etter samme mal som tilfellet ville vært hvis et eksternt bud vant. Når det er aktuelt med interne bud og konkurranse-deltagelse, skal det allerede i konkurransedokumentene signaliseres at dette forventes.

Kontroll med interne bud og budgivere

Interne bud skal underlegges en bestemt kontroll som skal sikre at alle relevante kostnader er medtatt på en korrekt og forretningsmessig måte. Denne kontrollen skal foretas av en enhet i kommunen som ikke deltar i anskaffelsesprosessen, og har som formål at kommunen kan innestå for at konkurransen har foregått i henhold til likebehandlingsprinsippet.

Interne budgivere som har vunnet konkurransen skal kontrolleres og følges opp på samme måte som eksterne aktører ville blitt i leveranseperioden.

Denne kontrollen og oppfølgingen i leveranseperioden skal skilles fra den ordinære styringen av de kommunale enheter som deltar i konkurransen. 

Oppsummering

Fasen for gjennomføring inneholder en rekke formalia som må følges, dersom ikke konkurransen skal underkjennes. Det finnes etter hvert en rekke eksempler på hvor galt ting kan gå dersom ikke lover og regler følges.

Videre vil arbeidet med konkurransegrunnlaget være avgjørende for om markedet i det hele tatt vil reflektere over deltagelse i konkurransen. Vi har tidligere sagt at muligheten ligger i konkurransegrunnlaget. Med dette menes i første rekke muligheten for å lykkes med mål-settingen for konkurransen som er flere, bedre og billigere tjenester. Som en sentral del av konkurransegrunnlaget er kravspesifikasjonen. Det er dette arbeidet som skal sørge for optimal behovsdekning, slik at brukerne får det de har krav på i følge lover og regler. Det er viktig å legge vekt på forenklingsarbeidet mht spesifikasjonen. Dersom man vil oppnå kostnadseffektivitet og høy grad av kvalitet er forenkling av spesifikasjonen av stor viktighet.

Likeledes er åpenhet og likebehandling i forhold til aktørene i markedet er viktige forhold som krever spesielt fokus fra bestillerenheten. Bruk av konkurranse som et virkemiddel krever ikke-favorisering av tilbydere, så vel kommunale og kommunalt eide enheter som ideelle organisasjoner og andre private virksomheter.

Sjekkliste for gjennomføringsfasen

Oppgaver




Utført ja/nei

Dato

Ansvarlig


Utarbeidet konkurransegrunnlag


Behandling i anskaffelseskomiteen


Evaluering av leverandør


Valg av leverandør


Kontraktsinngåelse


Prioritering av aktuelle leverandører? (Dokument til anskaffelseskomiteen)

1)

2)

3)


Drift






Formål:


Kontroll-og oppfølgingssystemer, innsyn og kontraktsadministrasjon

Etter avtaleinngåelse forberedes og innledes selve driftsfasen som består av gjennomføring av eventuell organisatorisk omstilling, herunder overføring av ansatte i de tilfeller der det er aktuelt. Videre er det snakk om etablering og evaluering av rutiner for kontroll med og oppfølging av utførelsen av tjenesten, herunder tilbakemelding fra brukerne, innsyn og formell klagebehandling. Oppfølging av tjenesten med sikte på håndtering ved avtale-periodens utløp, herunder forberedelse til andregangs konkurranse eller eventuell tilbake-føring av oppgaven til den kommunale organisasjon vil også være meget viktig.

Bruk av konkurranseprosesser medfører endrede og tildels økte behov for og krav til kontroll- og oppfølgingssystemer. Det bør derfor gjennomføres et arbeid som fastsetter:

· Ansvaret for utførelsen av de enkelte kontroll- og tilsynsoppgaver

· Kontroll- og tilsynsformer 

· Hyppigheten av de fastlagte kontroll- og tilsynsaktiviteter

· Rapporteringssystemer

· System for behandling av formelle klager fra brukerne

· Opplegget for evaluering og tilbakemelding, bla til bystyret

· Systemer for erfaringsoverføring

Forberedelse av overføring av tjenesteområdet/virksomheten til ny utfører

Dersom leverandørvalget faller på en ekstern utfører er det en rekke spørsmål som trenger avklaring før den nye utføreren er klar for å overta driften.

· Avklare med ansatte hvem som blir med over.

· Sørge for overføring av ansettelsesavtaler og andre arbeidsgiverfunksjoner

· Avtale dato for formell overtagelse

· Sikre tilstrekkelig erfaringsoverføring fra gamle til nye utførere

· Informere om overføringen

Rett og plikt til å bli med over til ny innehaver

Det avgjørende for om en arbeidstaker omfattes av virksomhetsoverdragelse, er om arbeidsforholdet består på det tidspunkt overdragelsen finner sted. Hvor bare en del av virksomheten overføres kan det by på vanskelige grensedragninger mht hvem som omfattes. Ved funksjoner/virksomhet som har betjent også andre gjenværende deler av forvaltningen kan det også være vanskelig å trekke klare grenser. Generelt må det fastslås at man primært bør søke å finne den hovedsakelige tilknytning vedkommende har hatt, og la dette avgjøre grensen.

Erfaringer fra både Sverige og Norge viser imidlertid at når virksomhetsoverdragelsen er gjennomført er det et ubetydelig antall ansatte som ønsker seg tilbake til kommunen. Det viser seg at de aller fleste arbeidstakere har tilhørigheten til arbeidsplassen og ikke arbeidsgiver.

Forberedelse av overføring av tjenesteområde/virksomheten til intern utfører

Dersom den interne bud-giver vinner konkurransen blir det ikke snakk om virksomhetsoverdragelse. De ansatte vil fortsatt være ansatt i kommunen, men tjenesten vil styres gjennom en tjenesteavtale i kontraktsperioden.

Det vil være tjenesteavtalen som styrer forholdet mellom bestiller og utfører slik det også vil være til-felle for eventuelle eksterne utfører.

Det er sannsynlig at utfører selv ønsker å bestemme hvem som skal inngå i ledelsen av virksomheten. Konsekvensen kan godt være at den eksisterende ledelsen blir sittende, men det kan også hende at det kommer en ny ledelse.

Følgende tiltak blir aktualisert dersom det interne budet vinner konkurransen:

· Alle arbeidsgiverfunksjoner blir overført fra kommunen til den

interne utføreren

· Konkret dato for overtagelse avtales

· Informere om overføringen til alle berørte aktører

Vi vil også minne om at når tidligere skjermet kommunal tjenesteproduksjon etter konkurranse opererer i et marked oppstår nye behov for forretningsmessig rapportering og oppfølging av enhetene, samt regnskapsførsel som er tilpasset den nye situasjonen. Det må derfor etableres hensiktsmessige systemer for dette.

Rutiner for kontroll og oppfølging

Bestillerenheten må etablere hensiktsmessige kontroll- og oppfølgingssystemer. Følgende spørsmål må avklares:

· Hvem i bestillerorganisasjonen har ansvar, plikter og fullmakter mht kontroll og oppfølging

· Hva skal kontrolleres og hvor ofte skal det skje

· Hvilke ressurser stilles til rådighet i dette arbeidet

· Hvordan takle avvik fra kvalitetsnormer

· Hvordan håndteres klager fra brukerne

Mange problemer oppstår pga manglende kontroll og oppfølgingsrutiner. Derfor vil man ikke lykkes med verken eksterne eller interne utførere dersom disse rutinene ikke er gode og hensiktsmessige. Igjen blir det viktig å legge vekt på enkle, klare og entydige kriterier og rutiner.

Løpende evaluering av avtalen

Selv om den ansvarlige myndighet for den konkurranseutsatte virksomhetene har arbeidet seriøst og grundig med konkurransegrunnlag og avtalen, vil det være viktig med en løpende evaluering av avtalen. Dette gjelder spesielt overfor virksomheter eller tjenesteområder som konkurranseutsettes for første gang. Erfaringer viser at det alltid finnes elementer eller forhold som ikke reguleres gjennom avtalen. Det er derfor viktig å etablere systemer som på en systematisk måte fanger opp disse forholdene, slik at bestillerenheten har en velbegrunnet og dokumentert oppfatning av hva som bør endres ved neste avtaleinngåelse.

Evalueringen bør inneholde følgende elementer:

· Kvalitetsmål

· Etablerte samarbeidsordninger

· Dokumentasjon av driften

· Økonomiske oppgjørsordninger

· Inndelingen av kontraktspakker og funksjonaliteten av dette

· Hvordan fungerer ansvarsfordelingen vedr. utstyr, inventar og bygningsmessige forhold

Det kan gjerne utarbeides egne skjemaer eller standard protokoller for ovennevnte forhold. Evalueringen gjøres med dette mer formalisert, samt at det letter prosessen mht opp-summering av erfaringer fra ulike aktører.

Når det gjelder organiseringen av evalueringen må dette gjøres på en hensiktsmessig og gjennomførbar måte. Man må på forhånd bestemme:

· Hvem som skal ha det overordnede ansvaret for evalueringen

· Hvem som skal trekkes med i arbeidet

· Hvordan erfaringene skal oppsummeres og tilgjengeliggjøres

· Hvordan erfaringene skal nyttiggjøres ved 2. gangs konkurranse-utsetting

Det konkrete opplegget for evalueringen av avtalen må det enkelte tjenesteområde eller virksomhet selv finne ut av, da det både vil avhenge av virksomhetens kompetanse, størrelsen på virksomheten som er konkurranseutsatt, samt de erfaringer som fremkommer.

Samtidig er det viktig å være klar over at endringer i forhold til avtalen kan gjøres underveis dersom bestiller og utfører er enige om hva og hvordan de ulike forholdene skal endres.

Vurdering av 2. gangs konkurranseutsetting

Foregående kapittel har som hovedoppgave å legge forholdene optimalt til rette for 2. gangs konkurranseutsetting – gitt at virksomheten eller tjenesteområde fortsatt skal konkurranse-utsettes. I tillegg må det legges en plan for å vurdere følgende forhold når man nærmer seg utløpet av avtaleperioden:

· Skal tjenesteområde/virksomheten fortsatt konkurranseutsettes?

· Dersom ikke, hvordan skal tilbakeføringen av tjenesteområdet/ virk-somheten sikres best mulig?

Spørsmålet om tjenesteområdet eller virksomheten fortsatt skal konkurranseutsettes må vurderes i forhold til de gjeldende prinsipper i Bystyremelding 1/98. Det kan f. eks hende at det i kontraktsperioden har oppstått en monopolsituasjon hva gjelder utførere. Da uttrykker bystyremeldingen eksplisitt at konkurranseutsetting ikke skal benyttes. 

Det kan også hende at det viser seg at inndelingen i kontraktspakker ikke fungerer etter hensikten. Da kan det være praktiske årsaker til at man ikke fortsetter med konkurranse-utsetting.

Dersom valget resulterer i at man ikke fortsetter med konkurranseutsetting må forholdene vedr. tilbakeføring til kommunal drift legges til rette. Kommunen må forsikre seg om at den besitter nødvendig kompetanse for å overta driften og at det finnes tilstrekkelige økonomiske og menneskelige ressurser. Arbeidet må påbegynnes i god tid før avtaleperioden opphører.

Oppsummering

Driftsfasen skal sikre driften av tjenesteområdet/virksomheten i de neste 3-5 årene. Kontroll, oppfølging, evalueringskriterier og rutiner vil derfor stå sentralt. 

Mange frykter at tjenestenes kvalitet vil synke hvis kommunen ikke utfører oppgavene selv. Ved at kommunen, bl.a. i anbudsinnbydelsen, blir nødt til å beskrive kvalitetskrav for tjenesten og samtidig etablerer tilfredsstillende kontrollrutiner, vil man ved bruk av konkurranse tvert imot kunne forsterke interessen for tjenestens kvalitet. Spesifikke kvalitetskrav vil måtte avløse en praksis der kvalitetsnivået bestemmes av ressurstilgang, tradisjon eller tilfeldigheter.

Kommunen ønsker å legge til rette for en grundig og gjennomtenkt prosess når kommunens kompetente organer fatter vedtak om bruk av konkurranse. Profesjonalitet, grundighet og forutsigbarhet i konkurranseprosessen fører til at kommunens tjenesteproduksjon blir  kostnadseffektiv og kvalitetsriktig, uansett om denne fysisk utføres av kommunale eller utenforstående aktører. 

Sjekkliste for driftsfasen

Oppgaver




Utført ja/nei

Dato

Ansvarlig


Avklaring virksomhetsoverdragelse


Informasjon til berørte parter


Kontroll og oppfølgingssystemer er etabl.

Løpende evaluering

Prioritering av aktuelle leverandører? (Dokument til anskaffelseskomiteen)

1)

2)

3)


Fig. 3





Fig. 2

Modell for anskaffelser





Forberedelser til konkurranse





Fig. 3





Initiering – situasjonsbeskrivelse – valg av modell – gjennomføring - drift

Tildeling av rettigheter, vurdering av behov, fastsetting av priser, kontroll, klager etc





Med unntak av primæroppgaver ved sykehusene og skolene





Fastsetting av dagens kostnad og kvalitet er en forutsetning forut for konkurranseutsetting





Utførerenheten kan skilles ut kostnadsmessig og organisatorisk





Finnes det et fungerende marked 








Oppgaver som kan konkurranseutsettes prioriteres for videre arbeid





Fig. 4





Fig. 1





Målet for denne fasen er å gjennomgå alle tjenesteområder for å vurdere hvorvidt de er egnet for konkurranseutsetting. Initieringsfasen skal  munne ut i et prioriteringsgrunnlag mht hvilke tjenesteområder som det skal arbeides videre med. Det er også viktig i denne fasen å gjennomføre drøftinger og informasjonsmøter med ansatte og deres organisasjoner.





Situasjonsbeskrivelsen skal med statistikk og verbale beskrivelser gi en oversikt over det tjenesteområde eller den virksomheten som blir vurdert konkurranseutsatt. Arbeidet med situasjonsbeskrivelsen har to hovedformål:





Utgjøre beslutningsgrunnlaget for kompetent organ (politisk behand-ling) om hvorvidt konkurranseutsetting skal iverksettes





Være et viktig innspill til markedet mht besvarelsen på anbudsgrunn-laget











______________________signeres av ansv. person

Utfordringen ligger i avlæring av kunn-skap og kompetanse det ikke lenger er behov for





� EMBED PowerPoint.Slide.8  ���





Utfører

Avtalen





Bestiller





Jägersromodellen





Kommunen er både bestiller og utfører





Å bli bestiller innebærer  et perspektivskifte :





Makten følger pengene


Ressursene er kompetente ansatte


Mulighetene ligger i utformingen av konkurransegrunnlaget


Arbeidet ligger i en profesjonell konkurranseprosess


Ansvaret ligger i oppfølgingen av kontrakten


Resultatene vil være flere, bedre og billigere tjenester

Publikums inngang til tjenestene





Svarer på konkurransegrunnlaget





Konsekvenser av politisk behandling





Fig. 5





Fig. 6





Fig. 7





Fig. 9





Fig. 8





Fig. 10





Fig. 10








______________________signeres av ansv. person





 Gjennomføring anskaffelser





Planlegging anskaffelser





Organisatorisk           tilpasning





Vedtak om konkurranse





Vurdering av konkurranse





Initieringsfasen - Situasjonsbeskr. - Valg av modell – Gjennomføring - Drift





Oppfølging anskaffelser





Initieringsfasen - Situasjonsbeskr. - Valg av modell – Gjennomføring - Drift





Organisatorisk           tilpasning





Oppfølging anskaffelser





 Gjennomføring anskaffelser





Planlegging anskaffelser





Vurdering av konkurranse





Vedtak om konkurranse





Initieringsfasen - Situasjonsbeskr. - Valg av modell – Gjennomføring - Drift





Organisatorisk           tilpasning





Oppfølging anskaffelser





 Gjennomføring anskaffelser





Planlegging anskaffelser





Vurdering av konkurranse





Vedtak om konkurranse

Tradisjonell modell for anskaffelser





Fig. 11





Fasen for modellvalg skal avklare konkurranseform, verifisere ulike behov, samt etablere bestillerorganisasjonen og utførerorganisasjonen på bakgrunn av situasjonsbeskrivelsen. Videre skal det etableres støttefunksjoner i de ulike byrådsavdelingene for bestiller og utfører og en nærmere avklaring mht kontroll- og oppfølgingssystemer.

Midlertidig modell for organisatorisk skille mellom bestiller og utfører





Fig. 12








______________________signeres av ansv. person





Fig. 10





� EMBED PowerPoint.Slide.8  ���





Fig. 13





Initieringsfasen - Situasjonsbeskr. - Valg av modell – Gjennomføring - Drift





Organisatorisk           tilpasning





Oppfølging anskaffelser





Gjennomføring       anskaffelser





Planlegging anskaffelser





Vurdering av konkurranse





Vedtak om konkurranse





Fasen for gjennomføring skal gjennom konkurranse sikre flest mulig kvalifiserte tilbydere å inngi bud på et tjenesteområdet eller en konkret virksomhet som er vedtatt konkurranse-utsatt. Et sentralt element er å få frem et konkurransedyktig tilbud, både internt og eksternt. Resultatet av arbeidet skal være valg av leverandør som gjøres av kompetent organ.











______________________signeres av ansv. person





Initieringsfasen - Situasjonsbeskr. - Valg av modell – Gjennomføring - Drift





Organisatorisk           tilpasning





Oppfølging anskaffelser





Gjennomføring       anskaffelser





Planlegging anskaffelser





Vurdering av konkurranse





Vedtak om konkurranse





Fasen for drift skal sikre en best mulig overgang til eventuell ny utfører både for ansatte, brukere og andre berørte parter. Videre skal driftsfasen sikre kommunen gode muligheter for kontroll, oppfølging og evaluering av kontrakten og utfører.

Organiseringen av  internt bud





Fig. 14








______________________signeres av ansv. person

Kilde: Interpro AS

Kilde: Interpro AS





Kilde: Interpro AS





Kilde: Interpro AS





Kilde: Interpro AS

		VURDERING



		VEDTAK



		Fortsetter m/videreutvikling av kommunale tjenesteproduksjon m/ fokus på behov, kvalitet, effektivitet og kostnader



		NEI -kan komme som følge av at tjenesten ikke er egnet for konkurranse eller at det vil tappe kommunen for kompetanse eller føre til private monopoler



		JA -kan komme som følge av at tjenesten er godt egnet for konkurranse og at konkurranseutsetting vil føre til flere, bedre og billigere tjenester



		BU/ Bystyret



		MYNDIGHETSOPPGAVER



		ALLE TJENESTER VURD.



		KOSTN. OG KVALITET



		PRINSIPP . KJØPES

		OPPFØLGING

		Tradisjonell modell  for anskaffelser i Oslo kommune

		Konkurranse-utsatt



		Vurdering av konkurranse



		Vedtak om konkurranse



		Organisatorisk           tilpasning



		Planlegging anskaffelser

		Samlet tjeneste-produksjon



Sammenhengen mellom konkurranseutsetting og kommunens modell for anskaffelser

AVGRENSNING MYNDIGHETSOPPGAVER

ALL TJENESTEPRODUKSJON VURDERES

DAGENS KOSTNAD OG KVALITET

ORGANISATORISK MULIG

KAN KONKRET KJØPES

PRIORITERING

Sammenhengen mellom enkelhet og kvalitet i løsningen

Løsninger av høy kvalitet er alltid kjennetegnet ved relativ enkelhet

Kvalitetsnivå

Økende kompleksistet

Sammenhengen mellom lave kostnader

Kostnadseffektive løsninger er alltid kjennetegnet ved relativ enkelhet 

Økende kompleksistet

Kostnader

